Enperadorearen ezkutuko gutizia - GARA\nEnperadorearen ezkutuko gutizia\nCarlos V.a enperadorea gizon jantzia zen. Hainbat hizkuntza hitz egiteko gai zen bera, Europa erdialdean jaio eta gaztetan jabetu baitzen Espainiako koroaz. Kontatzen dute kronistek, eta beharbada hauxe da harrigarriena, euskara apurra ere bazekiela enperadoreak, nonbait haurtzaroan ikasi ziola zaintzaile euskaldunen bati edo, eta zekien euskara apurra erabiltzea gustuko zuela aukerarik izanez gero. Badirudi Euskal Herrira bisitan zetorren bakoitzean nekazariekin hitz egiten geratzen zela gizona, eta eguraldiaz edo eta uzten egoeraz hitz egiten zuela haiekin, bera ere beste baserritar balitz bezala, nola eta euskaraz. Solasaldi laburrak egiteko nor zela enperadorea gure hizkuntza zaharrean. Beste garai batzuk ziren haiek, itxura.\nBehin, gure artera egindako ostera batean, Mutrikuko partean egokitu zitzaion bazkaltzea enperadoreari. Haren laguntzaileari eskatu zion Mu- triku aldeko plateren bat dastatu nahi zuela, eta eskatzeko herritarei bertoko jatekoren bat. Zaletasun handia baitzuen enperadoreak sukaldaritzarako, eta oro har jan edan kontuetarako. Bizitzaren hondarrera ere halaxe iritsi zen gizona, gota gaitzak jota. Egin zituen mila afari horien atzea zuen gaitza. Bada Mutriku aldeko sukaldaritza dastatu nahi eta mutrikuarrek antxoak atera zizkioten mahaira Carlos V.a enperadoreari. Enperadoreak suts eta bits jan zituen atxook. Hilak biztuteko modukoa zegoen plater hura harentzat.\nEta antxoen gozotasunaz harriturik, galdetu zuen zein arrain zen zilar koloreko hura. Ordura arte jan gabe baitzegoen bera, ez zuen ezagutzen arrain hura. Antxoa zela esan zioten mutrikuarrek. Orduan, harro harro, agindu zion laguntzaileari egunero egunero jan nahi zituela antxoak, zegoen tokian zegoela. Horren onak zeuden ezen ez zuen galdu nahi antxoak jatearen plazera. Baina hori ez zen gauza erraza izango. Mutrikuko arrantzaleek enperadorearen laguntzaileari esan zioten antxoa arrain dotorea dela eta ez dela agertzen norberak nahi duenean. Enperadorean antza duela hark ere eta aldian aldian agertzen dela gure kostaldera. Udaberri aldera azaltzen dela eta gero desagertu egiten dela. Tamalez, ez dago urte osoan antxoa jaterik.\nLaguntzailea enperadorearen erantzun txarraren beldur izando zen eta ez zion egiarik esan, beste askotan bezala. Erantzun hobea otu zitzaion enperadorea gutizia hartaz ahaz zedin: esan zion antxoa pobreen janaria dela. Halaxe, Carlos V.a enperadorea muturtu egin zen eta lehengo harrokeria berarekin agindu zuen ez zuela berriz ere begien bistan antxoarik ikusi nahi, pobreen jana bazen hura ez zuela sekula santan arrain hura ostera ere jango.\nJose Inazio Ansorenak kontatu zidan goikoa, Donostiako alde zaharrean eta iragan astean. Garai batean pobreen jana bazen ere, desagertu egin da gure artetik antxoa.


45/2021 FORU AGINDUA, maiatzaren 4koa, Hezkuntzako kontseilariak emana, zeinaren bidez aldatzen baita uztailaren 3ko 80/2019 Foru Dekretuaren eranskina. Foru dekretu horren bidez Nafarroako Foru Komunitateko ikastetxe publikoen sarea berrantolatu zen.\n47/2021 FORU AGINDUA, maiatzaren 4koa, Hezkuntzako kontseilariak emana, apirilaren 29ko 54/2016 Foru Agindua aldatzen duena. Horren bidez, Nafarroako Foru Komunitateko ikastetxe publikoetan eta pribatu itunduetan ikasleak onartzeko prozedura arautzen duten oinarriak onetsi ziren, hezkuntza sistemako Lanbide Heziketako eta Arte Plastikoetako eta Diseinuko ikasketetako erdi mailako eta goi mailako heziketa zikloetarako, eta goi mailako zikloetan sartzeko kurtsorako.\n1096/2021 EBAZPENA, apirilaren 12koa, Funtzio Publikoko zuzendari nagusiak emana, Nafarroako Foru Komunitateko Administrazioaren eta haren erakunde autonomoen zerbitzuko funtzionario izendatzen duena Anuska Pastor Gómez andrea, Anatomia Patologikoaren arloko teknikari espezialistaren (APTE) lanpostuan aritzeko, eta lanpostua esleitzen diona.\nDEIALDIA, Nafarroako Foru Komunitateko Administrazioaren eta haren erakunde autonomoen zerbitzuko administrari izateko ehun eta hogeita hamasei lanpostu oposizio bidez betetzekoa. Izendapen proposamen osagarria.\n99E/2021 EBAZPENA, apirilaren 19koa, Biodibertsitatearen Zerbitzuko zuzendariak emana, ingurumen ukipenetarako baimena ematen diona Irabiako Zentral Hidroelektrikoaren eta Irabiako etxolan egonen den presako larrialdi aretoaren artean, Orbaizeta udal mugartean, komunikazioetarako eta energiarako lurpeko konexioa egiteko proiektuari. Acciona Energía SA da proiektuaren sustatzailea.\nJENDAURREKO INFORMAZIOA. “PSF La Nava” eguzki-instalazio fotovoltaikoaren eta haren ebakuazio-azpiegituren proiektua, Solen Energía Navarra SLk sustatua, Tuterako udal-mugartean (5012-CE).\nJENDAURREKO INFORMAZIOA. “PSF Ebro I” eguzki-instalazio fotovoltaikoaren eta haren ebakuazio-azpiegituren proiektua, Solen Energía Valdelafuente SLUk sustatua, Tuterako udal-mugartean (5024-CE).\nAldaketa, 2021erako gainbalioaren koefizienteetan. Behin betiko onespena\nAldaketa, hiri-lurren balio-gehikuntzaren gaineko zergaren koefizienteetan 2021erako. Behin betiko onespena\nUdal ordenantza, zakurrak edukitzea arautzen duena. Hasierako onespena\nKreditu-gehigarria onestea 2021eko aurrekonturako\n2021. urteko plantilla organikoa. Behin betiko onespena\nUdaleko Haur Eskolen Plantilla Organikoa 2021. urterako. Behin betiko onespena\nAkats zuzenketa, 2021eko Hirigintza Gerentziako plantilla organikoaren behin betiko onespenean\nAURIZKO, ERROIBARKO ETA ORREAGAKO UDALEN BATASUNA


The project already has raised € 6.341 from Diputación Foral de Gipuzkoa\nEmailez jasoko dituzu gure eskerrak eta, nahi baduzu, laguntzaile bezala aipatuko zaitugu geure web orrian\nSOILa eta Organikoa\nGure eskerrak azalduz, kotoi organikozko poltsa bat bidaliko dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nSOILa eta Iraunkorra\nBambu-fibrazko baxera set iraunkor, arin eta jasangarria bidaliko dizugu, bidaiatzeko perfektua: 2 edalontzi eta 2 katilu. Gainera, kotoi organikozko poltsa bidaliko dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nSOILa eta Ekintzailea\nKarabanaren zati baten eraikuntzan parte hartzera gonbidatzen zaitugu, prozesua barnetik bizi ahal izateko. Gainera, kotoi organikozko poltsa emango dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nSOILa eta Bidaiaria\nMundu mapa marraztua duen kotoi organikozko erabilera anitzeko pareoa eta boligrafo iraunkor ekologiko bat bidaliko dizugu, bidaia ezberdinetan bisitatutako lekuak bertan markatzeko. Gainera, kotoi organikozko poltsa emango dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nSOILa eta Soziala\nBi pertsonentzako gonbidapena karabanan hamaiketako/merienda bat gurekin egitera. Bertan emango dizkizugu bambu-fibrazko 2 edalontzi eta kotoi organikozko poltsa; emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nSOIL Esperientzia "early adopter"\nUztaila edo Abuztuan erreserba egiten lehena izan zaitez eta esperimentatu geure karabana 3-4 egunetan zehar, ostiraletik igandera edo astelehenetik ostegunera. Honekin batera geure kotoi organikozko poltsa emango dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nizan ura, izan SOIL\nKarabanara bixita bat antolatuko dugu, eta ohiko toallaren gure alternatiba emango dizugu: bambu-fibrazko toallatxo xurgatzaile arin bat eta kotoi organikozko pareo bat, bi diseinu hautagarrirekin. Honez gain, bidaiatzeko baxera seta eta geure kotoi organikozko poltsa bidaliko dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nesperimentatu karabana 3-4 egunetan zehar, ostiraletik igandera edo astelehenetik ostegunera, 2018ko udaberritik aurrera. Honekin batera geure kotoi organikozko poltsa emango dizugu, emailez jasoko dituzu gure eskerrak eta, nahi baduzu, laguntzaile bezala aipatuko zaitugu web orrian\nErreserbatu eta gozatu karabana aste oso batez. Honez gain gure pack osoa jasoko duzu: bambu-fibrazko toallatxoa, algodoi organikozko pareoa, baxera set iraunkorra, kotoi organikozko poltsa, gure eskerrak eta, nahi baduzu, laguntzaile bezala aipatuko zaitugu web orrian\nSOILa eta Babeslea\n¿Geure proiektua gustatzen zaizu? Babesle bihurtu zaitezke eta, aste batez, zure proiektu edo enpresaren errotulua jarriko dugu karabanan eta leku estrategikoetan mugitu edo kokatuko dugu. Gainera, babesle bezala aipatuko zaitugu web orrian\nAmaia Garmendia Gonzalez\nSara Ostolaza Iribar\nProiektua gustuko baduzu edo gaia interesgarria dela uste baduzu, kontatu eta difusioan lagundu dezakezu. Eskerrikasko!\nGeure karabana zure gune, denda edo lokalean (cafe-denda, ekitaldi, kiroldenda, ekodenda...) aldi baterako erakustea interesatzen bazaizu, jarri zaite\nHornitzaile eko edo jasangarriak\nZure zerbitzu edo produktuak SOIL koncept proiektuan lekua duela uste baduzu, honen parte izan zaitezke. kontaktatu gaitzazu!\n€ 1.560 Obtenu\n<iframe frameborder="0" height="492px" src="//fr.goteo.org/widget/project/soil-koncept-todo-lo-que-necesitas-nada-de-lo-que?lang=fr" width="300px" scrolling="no"></iframe>


Ostiral honetan LAB sindikatuak kontzentrazioa egin du Ezkurdin; dirua badagoela aldarrikatuz baina gaizki banatua; eta larriagoa dena, aldaketarako inongo borondaterik ez dutela politikariek. Hau da bertan irakurritako testua:\nEnpresa-buru, bankari eta politikariek nazka-nazka eginda gauzkate, kokoteraino gaude beraien gezurrekin. Krisiaren izenean, beraiek sortu duten ditxozozko krisi horren izenean, langileok miseria larrian gaude eta egoerari soluzioak eman ordez, gure eskubideak saltzen dihardute; baina zein da benetako egoera. Zein da guzti honen egia?\nMurrizketa eta Erreformekin bizitako urte gogorra eta gero, atzeraldi berria egon daitekeela diozkue. Orain arte hartutako erabaki guztiak langileon eskubideen urraketarako baino balio izan ez dutenean, “atzeraldi berriaren izenean”; PRODUKZIO GEHIAGO, LANGILE GUTXIAGOREKIN ETA SOLDATA TXIKIAGOEKIN inposatu nahi digute.\nDirurik ez dagoela eta, berriro ere langileok izan behar dugu egoeraren txarrena pairatuko dugunak, enpresarien mehatxuak, kaleratzeak, eskubideen urraketak, langabezia eternoak, prestazioen ukazioak, pentsioen murrizketak… Eskualdean bertan, 5 urtetan langabezia tasa hirukoiztu egin da. Eta oraindik txarrena irestear omen dago… noski! Ladaketa sozial eta ekonomiko orokorra ematen ez bada, egoerari partxeak jartzera baino dedikatzen ez badira, egoerak txarrera egingo du, baina beraien erruz!\nBanketxeei 15.000.000 euro eman diotenek, guk gerrikoa estutu behar dugula esaten digute. Durangoko alkatesa eta alkate-ordearen artean, urte gogor honetan bertan, 132.049,16 euro poltsikoratu dituzte; hori da hain zuzen ere, PNVk Durangoko 1484 langabetuei eskaintzen dien alternatiba. PSOE, PP eta PNVk lan erreformarekin, pentsioen erreformarekin eta, beldurrez itota gauzkan, lan hitzarmenaren erreformarekin; Euskal Herriari 200.000 langabetu ekarri dizkio; eta horietatik %43ak ez dauka langabezia prestaziorik ere. Bizkaia, Araba eta Gipuzkoako 33.100 etxetan kide guztiak langabezian daude; eta Nafarroan %5.\nEta hori guztia nahikoa ez eta krudelkeria horri beste buelta bat eman nahi diote. Zerbitzu publikoen eskaintza murriztu eta kalitatea kaltetu nahi dute. Gure udaletako langileei soldataren %5a murriztu diete, bigarren buelta aurrekontu murriztaile eta eskuinekoen proposamekin ezagutu dugu, Bizkaian bertan, PNV eta PPren arteko akorioa dago hor. Lopezen Gasteizko Gobernuak ere mehatxua jaurti du; murrizketa berriak egongo direla administrazioan, Nafarroan Hezkuntzan gertatzen ari dena edota EITBn gertatu daitekeenarekiko daukagun ez-jakintasuna…\nDirua badago, baina gaizki banatua. Eta, bestelako aukerak badaude, baina ez dituzte hartu nahi, borondate politikorik ez baitago horretarako.\nKrisialdiaren aitzakiapean, langileok estutu eta estutu eta orain atzeraldi berriaren aurrean gaudela esaten dizute; ez diegu sinisten, zuen erabaki eta aberastasunaren banaketarekin etorkizunik ez!\nLANGILE EKIN ALTERNATIBARI!\nBURUJABETZA POLITKO ETA EKONOMIKOA EUSKAL HERRIARENTZAT!\nOstiral honetan LAB sindikatuak kontzentrazi...\nLANGILEEN ESKUBIDEAK ERRESPETATU Langileen eskub...\nKOMITEAK JAKINARAZTEN DU 2011-12-19


Txina bainuontzia abiarazi letoizko bainuontzia drainatzea eta gainezka Trap fabrikatzaile eta hornitzaileekin Jiyida Sanitarioa\nBainuontzia Launch Latoneko Bainuontzia Hustubidea eta Trapea gainezka\nIPad euskarri doigarria, tabletako euskarri euskarriak。\nHondakin uren mota\nEtxeko Hondakin Urak\nZuria / Koloretako kaxa edo Blister paketea\nDECP LETZEZKO BANEKO TUBOAK\nERABILERA Bainugela, bainuontzia\nPAKETEA KUTXA ZURIA KARTOIAREKIN EDO PERSONNALIZATUA\nENTREGA DATA 30 ETA 40 EGUN\nPRODUKTUAK MARRAZKIAREN ARABERA EGIN DEZAKEGU.\n2. PRODUKZIOAREN IRUDIA\n3. PRODUKTUAK INSTALATZEKO DIAGRAMA\nGure erosleen arteko egoera bikainaz gozatzen dugu kalitate oneko produktuengatik, prezio oldarkorragatik eta euskarririk handiena China Brass Center Outlet, Brass Outlet, Direct Connect, Drain, Cupc, NSF / ANSI 61 fabrikatzaileari. Eguneroko bizitzako arlo guztietako kontsumitzaile berri eta zaharrek gurekin hitz egiteko epe luzerako enpresa harremanak eta elkarren emaitza onak lortzeko!\nChina Direct Connect Outlet fabrikatzailea, Brass Direct Connect Outlet fabrikatzailea, zerbitzu profesionala ematen diegu, erantzun azkarra, entrega puntuala, kalitate bikaina eta preziorik onena gure bezeroei. Bezero bakoitzari poztasuna eta kreditu ona da gure lehentasuna. Bezeroentzako eskaerak prozesatzearen xehetasun guztietan jartzen dugu arreta produktu seguru eta logikoak zerbitzu logistiko onarekin eta kostu ekonomikoarekin jaso arte. Honen arabera, gure produktuak oso ondo saltzen dira Afrikako herrialdeetan, ththeTIpar eta Hego Amerika ，Ekialde Ertaina eta Hego-ekialdeko Asia. "Bezeroa lehenik eta behin aurrera" negozioaren filosofiari atxikita, etxeko eta atzerriko bezeroei gurekin lankidetzan aritzea onartzen diegu.\nErakundeak prozedura kontzeptuarentzat gordetzen du “administrazio zientifikoa, kalitate eta eraginkortasun nagusiaren nagusitasuna. Gaur egun geldirik eta etorkizunera begira, mundu osoko bezeroei gurekin lankidetzan aritzea onartzen diegu.\n2019 kalitate handiko zuzeneko izerdi adarra, bezeroaren eskaerari erantzuteko kalitate oneko produktua lortzeko soilik, gure produktu guztiak zorrotz ikuskatu dira bidali aurretik. Beti pentsatzen dugu bezeroen galderan, zuk irabazten duzulako, guk irabazten dugu!\nTaizhou Jiyida Sanitary Co., Ltd. 2006an sortu zen, 500.000 RMB-ko kapitalarekin, urte askotako ekoizpen esperientzia duen enpresa da, fabrikatzen du. Enpresa profesionalen artean saltzen du. Enpresa Taizhou Hiriko Luqiao Barrutian dago, Huangyan aireportutik gertu dago, Yongtaiwenetik. abiadura handikoa 20 km. Kokapen geografikoa oso abantailatsua da. Konpainiak hiru serie nagusi hauek ekoizten ditu hodiak (S-trap, P-trap.Pipple, tubular isurketa, dutxa besoa), drainatzea (errebote ihesa, flap drainatua) eta zoruko drainatzea.\n10 urte baino gehiagoko garapena, konpainiak produktuaren garapenari garrantzi handia ematen dio, "profesionala, kontzentratu, arreta jarri" printzipioarekin. Produkzio teknologia aurreratuarekin, indar tekniko sendoarekin, kudeaketa sistema zientifikoarekin eta entsegu ekipamendu osoekin eta kalitate kontrolerako prozedurekin, ikerketarekin Kalitatezko osasun produktuen garapena ekoizten du. Compamy-k kalitate handiko eta esperientzia handiko ekoizpen taldea du. Enpresaren produktuak kalitatea lortzeko lehenik, kredituak lehenik horretarako. Produktuen salmentak etxean eta atzerrian.\n1. Fabrikatzailea al zara?\nZure kontsulta onak erantzun zehatza emango dizu. Gure produktuak Hego Amerikara, Asiako hego-ekialdera, Mendebaldeko Europara esportatu dira oso prezio lehiakorrarekin eta\n2. Zein da ordainketa epea?\n% 30eko gordailua,% 70a bidalketaren aurretik ordainduta, T / T eta Western Union onargarriak dira.\n3. Nola lortu lagin bat?\nLagina eskuragarri dago, baina laginaren karga aurrez ordainduta dago, eta hori itzul daiteke, hurrengoan eskaera masiboa egiten baduzu.\n4. Zure fabrikak inprimatu al dezake gure logotipoa edo marka produktuan?\nGure fabrikak laser bidez inprimatu ditzake produktuen logotipoa bezeroen baimenarekin. Bezeroek logotipoa erabiltzeko baimen gutuna eman behar digute bezeroetan produktuak eta logoak inprimatu ahal izateko.\n5.Bidal al dezakegu gure bidalketa agentea?\nAurreko: Bainugelako osagarriak Letoia Irristagaitza Juntura Hondakin Besa P Trap\nBainuontzia drainatzeko hodia\nBainuontzia gainezkatzeko hustubidea\nPop Up Bainuontziaren drainatzea\nBainuontziaren hustubidea kentzea\nDesblokeatu bainuontziaren hustubidea\nBainuontziaren Hondakinak eta Gainezkatzea Letoizko Bainugelako Hodi ...\nBainuontziaren Hondakinak eta Gainezkatzea Letoizko Bainugelako Hodi Hustuketa\nLotutako Bend bainuontziaren hondakinak eta gainezkatutako letoia ...


Olatz Aizpurua: «Hurbil ditugun gauzak ez ditugu ikusten» | Bizigiro | Berria\nATZEKOZ AURRERA. Olatz Aizpurua. Aranzadiko ornitologoa\n«Enarak dituzue Aranzadiko teilatuan», esan dio kazetariak Olatz Aizpuruari (Iruñea, 1980), hegaldi bizkor, eder eta jostalariak egiten dituzten txoriak ikusita. «Ez, horiek ez dira enarak, sorbeltzak baizik», zuzendu du ornitologoak kazetaria. Aranzadi zientzia elkarteak Enarak proiektua abiatu du, Kutxa fundazioaren laguntzarekin, enara arrunten (Hirundo rustica), enara azpizurien (Delichon urbicum) eta sorbeltzen (Apus apus) habiak erroldatzeko. Boluntarioak behar dituzte, kumatze garaian —ekainaren hasieratik uztailaren 15era arte— habiak aurkitzeko eta urtez urteko jarraipena egiteko. Datuak Ornitho.eus zientzia atarian bilduko dituzte. Gero, datuak bisore digital berri batean ikus ahal izango dira.\nNola bereiz daitezke enarak eta sorbeltzak?\nEnarek sabelaldea zuria dute. Enara arruntak paparra gorrixka du, eta isatsa oso luzea, sarde itxurakoa; enara azpizuriak, ordea, isatsa laburra du. Sorbeltzak beltzak dira eta isatsa laburragoa dute.\nHabiak ere ezberdinak dira.\nSorbeltzek arrailetan egiten dituzte habiak: harrietako zuloetan, teilen azpian... Enarek buztinezkoak egiten dituzte: enara arruntarenak ontzi ireki baten itxura izaten du; enara azpizuriarena, berriz, itxi-itxia izaten da, zulo txiki bat baino ez du sartzeko eta ateratzeko.\nHerri eta hirietako espezie bihurtu dira?\nEnara arrunta landa eremuetan bizitzen da; enara azpizuria eta sorbeltza, berriz, herri eta hirietan.\nSorbeltzak ez dira lurreratzen, lur hartuz gero ez dakitelako berriro hegan egiten.\nUmaldian salbu, ez dira gelditzen. Beti egiten dute hegan, baita lo daudenean ere.\nLo daudenean ere bai?\nPixka bat gorago igotzen dira, metabolismoa lasaitzen dute, eta lo egiten dute hegan ari direla.\nZertarako erroldatu habiak?\nAurkitu nahi ditugu, urteetako jarraipena egiteko; udalek jakin dezaten zer eraikinetan dauden; eta, eraikinak edo teilatuak berritzeko orduan, hori ere aintzat hartzeko.\nLegeak zigortu egiten du enaren habiak apurtzea.\nArriskuan dauden txoriak dira?\nIntsektujaleak dira, baina pestizida artifizialek intsektuak hiltzen dituzte; habiak puskatzen dizkiete; eraginkortasun energetikoa aintzat hartuta, eraikinak eta teilatuak isolatu egiten dira, eta ez da zirrikiturik uzten; enara arruntek gero eta baserri gutxiago dituzte habiak egiteko; lokatza ez da hain erraz itsasten eraikin berrietako materialetara; eta migratzeko bidaietan asko hiltzen dira. Milaka kilometro egiten dituzte Afrika erdira edo hegoaldera, eta hegazti txikiak dira, hamabost bat gramokoak.\nArruntak eta gertukoak direnez, gutxiago estimatzen ditugu?\nMendiarekin eta naturarekin lotzen dugu biodibertsitatea. Hurbil ditugun gauzak ez ditugu ikusten.\nHaien historia ezagutuz gero, gehiago estimatuko genituzke? Enarek milaka kilometroko migrazioak egiten dituzte Afrika eta Europa artean.\nUste dut jendeak badakiela hori. Umatzera etortzen dira, beti habia berera eta beti bikote berarekin. Martxoaren erdian edo apirilean etortzen dira Afrikatik, eta abuztuaren bukaeran joaten dira.\nAltxor bat da etxe hondoan habia bat izatea?\nBai, urtero bueltatzen dira, haien bizimodua ezagut dezakezu, oso erraza eta ederra da umeekin jarraipena egitea, eta sekulako hegaldiak egiten dituzte.\nKontrakoek esango dute kaka egiten duten altxorra direla.\nBai, zikindu egiten dituzte espaloiak, terrazak... Badaude neurriak. Apalak-eta jar daitezke.


Film eta musika emanaldia bihar Urruñan — Gaztezulo\nFilm eta musika emanaldia bihar Urruñan\nFilm eta musika emanaldia bihar Urruñan 'Inside Llewyn Davis' pelikularen emanaldia eta Ekiza musikariaren kontzertua izango da iluntzean hasita. https://www.gaztezulo.eus/albisteak/film-eta-musika-emanaldia-bihar-urrunan https://www.gaztezulo.eus/albisteak/film-eta-musika-emanaldia-bihar-urrunan/@@download/image/Inside-Llewyn-Davis_61684ea79f969.jpg\n'Inside Llewyn Davis' pelikularen emanaldia eta Ekiza musikariaren kontzertua izango da iluntzean hasita.\nBi hilabetean behin, eta Maita Kulturarekin elkarlanean, zine-kontzertu emanaldiak eskainiko dituzte Urruñako Itsas Mendi zinegelan, musika mota guztien indarrarekin dar-dar egin eta bertako eragile kulturalen arteko harreman berriak sustatzeko.\nLehen emanaldia bihar egingo dute, hilak 12, Inside Llewyn Davis filmaren proiekzioarekin eta Jurgi Ekizaren kontzertuarekin. Inside Llewyn Davis (2013, Joel & Ethan Coen) pelikulak 1961eko Greenwich Villageko musikan folk abeslari gazte baten bizimodua kontatzen du astebeteko tartean . Llewyn Davis bidegurutzean dago, musikari lanetan bizimodua ateratzeko borrokan eta gaindiezinak diruditen oztopoei aurre egin nahian, berak sortutakoetatik hasita. Adiskideek edo ezezagunek ematen dioten laguntzari esker irauten du bizirik, edozein lan onartuz.\n19:00etan izango da filmaren emanaldia eta bi ordu geroago arituko da Ekiza musikaria. Willis Drummond taldeko kantari, gitarra-jotzaile eta sortzaileak, bere bakarkako ibilbideko kantuak joko ditu.


Igeriketa Elkarteak ate irekiak antolatu ditu . diariovasco.com\nIgeriketa Elkarteak ate irekiak antolatu ditu\n21 octubre 201609:08\n'Ate Irekiak Urte Osoan Dohainik' jarri du martxan Oarsoaldea Igeriketa Kirol Elkarteak. LHko ikasleei zuzendutako ekimenarekin bi astez dohainik proba egitea proposatzen dute. Probak honako lekuetan egin daitezke: Elorsoron (Oiar-tzun); Galtzarabordako eta Fanderian (Errenteria) eta Altzaten (Lezo). Informazio gehiago: 610.000.803.


Cressia - Wikipedia, entziklopedia askea.\n46°31′43″N 5°28′49″E / 46.5286°N 5.4803°E / 46.5286; 5.4803Koordenatuak: 46°31′43″N 5°28′49″E / 46.5286°N 5.4803°E / 46.5286; 5.4803\nAugisey, Loisia, Pimorin, Rosay eta Rothonay\n140 (%54.9) 118 (%46.3)\nCressia Frantziako udalerria da, Jura departamenduan dagoena, Borgoina-Franche-Comté eskualdean. 2013an 271 biztanle zituen.\n2007an Cressia udalerrian erroldatutako biztanleak 271 ziren. Familiak 104 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 28 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 149 etxebizitza zeuden, 104 familiaren etxebizitza nagusia ziren, 30 bigarren erresidentzia ziren eta 15 hutsik zeuden. 145 etxeak ziren eta 4 apartamentuak ziren. 104 etxebizitza nagusietatik 88 bere jabearen bizilekua ziren, 15 alokairuan okupaturik zeuden eta 1 doan lagata zegoen; 1ek gela bat zuen, 2 etxek bi zituzten, 23 etxek hiru zituzten, 38 etxek lau zituzten eta 41 etxek bost zituzten. 101 etxek euren parking plaza propioa zuten azpian. 38 etxetan ibilgailu bat zegoen eta 51 etxetan bat baino gehiago zituzten.\nCressia udalerriko biztanleria-piramidea 2009an .\n2007an lan egiteko adina zuten pertsonak 163 ziren, horien artean 105 aktiboak ziren eta 58 inaktiboak ziren. 105 pertsona aktiboetatik 99 lanean zeuden (58 gizon eta 41 emakume) eta 6 langabezian zeuden (4 gizon eta 2 emakume). 58 pertsona inaktiboetatik 12 erretiraturik zeuden, 16 ikasten zeuden eta 30 "bestelako inaktibo" gisa sailkaturik zeuden.\n2009an Cressia udalerrian 106 unitate fiskal zeuden, 247 pertsonek osaturik. Pertsona bakoitzeko diru-sarrera fiskalaren mediana urteko 14.871 euro zen.\n2007an zeuden 13 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 2 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Cressia udalerrian 11 nekazaritza-ustiategi zeuden, 560 hektarea erabiltzen.\n2009an lehen-hezkuntzako eskola bat zegoen. Cressia udalerrian1 Bigarren Hezkuntzako ikastetxea eta 1hezkuntza orokorreko lizeoaBigarren Hezkuntzako ikastetxeetan 61 ikasle zeuden eta hezkuntza orokorreko lizeoetan 42.\nBNF: 152585445 (data)\nOrriaren azken aldaketa: 10 otsaila 2021, 07:23.


Agur t’erdi, adiskideok : – ARANTZA-SOS\nAgur t’erdi, adiskideok :\nGaurko gutun (derrigorrez) luze honekin, berebiziki lazgarria eta salagarria den egoera bat nahi dugu mahai gainean jarri, gaiaren aurrean soraio edo ezaxolati geratuko ez zaretelakoan. Arantza Zulueta gure kidearen egoera da ituan jarri nahi duguna. Gure kolektiboko kide den Arantza ogibidez abokatua dugu, eta une honetan Puerto III-ko espetxean dugu.\nZehazki, espetxe honetako 15. moduluan dute Arantza, hau da, “bakartze-moduluan”, “isolamenduan”, bertan 2 motatako galeria daude: “luzeak” eta “laburrak”, eta “labur” horietako batean daukate Arantza. Galeria hau 4 ziegaz dago osatuta. Horietako batean 20 ordu ematen ditu Arantzak. Gainontzeko 4 orduak 6×13 metrotako zabalera eta horma altuak (batzuetan eguzki-printzak ez dira apenas sartzen) dituen patio ñimiño batean igarotzen ditu, berak bakarrik, kirola ganoraz praktikatzeko aukerarik gabe. Hau guztia gutxi balitz, patio estaltzen duen metalezko sarea dago, argitasuna urrituz. Patio honek alde batean mahai bat duen gelatxoa du. Imajina dezakezu hori? Bada, Arantzaren bizitza OSOA espazio murritz horretara mugatzen da. 100m2 edo gutxiago.\nOhikoena da Arantza 15. moduluko emakume BAKARRA izatea. Oso noizbehinka du beste pertsona bat bere ondoan. Izan ere, horra eramaten dituzten beste emakumeak egun gutxiko zigorrak ordaintzera eroaten dituzte, eta, zoritxarrez, maiz emakume hauek gaitz psikiko batek jota izaten dira, berez itogarria den galeria ero-etxe jasangaitz bihurtuz.\nAurrekoaz gain, badira Arantzaren egoera bereziki bortitza bihurtzen duten beste hainbat faktore:\n15. moduluan gizonentzako prestatua den modulua da. 4 ziega horiek alde batera utziak, gainontzeko ziega guztietan gizonezkoak daude. Areago: zortzi aldiz behintzat, Aratzaren ondoko ziegan gizon bat jarri izan dute, zirkunstantzia “bereziak” direla medio. Eta, eskarmentuz diogu, horko gizon gehientsuenak emakumeekiko errespetu oso gutxi duten gizonak dira. Gu ere 15. moduluan izan gera, eta, beraz, badakigu isolamenduko espetxezain taldea gizonezkoek osatzen dutela. Espetxezain hauen jarrera berez bortitza da, baina horri moduluko disziplina-erregimena gehituz gero, benetan gaitz suertatzen da hango bizitza. Eta horko kartzelako batzuen izaera zapaltzailea eta matxista ezaguturik, aise igartzen da Arantzaren eguneroko bizimodua etengabeko erasopean dagoela. Ziegatik ateratzen den aldiro, ukimenezko-miaketa pairatzen du Arantzak, emakumezko espetxezain batek egina, bai, baino 3-4 gizonezko ondoan dituela. Era berean, bere ziega arakatzen dutenean, ziegan edukitzen uzten dizkioten gauza apurrak lurrean botata aurki ditzake. Gainera, ziegatik kanpo dauden segurtasun-kamerak, zeintzuek intimitate eta pribatutasun oro ezabatzen baitute, gizonezkoek ere dituzte kontrolatzen. Honez gain, isolamenduko “ordenantzak” (kartzeleroen konfiantzazko preso laguntzaileak) gizonezkoak dira. Eurek manipulatzen dituzte Arantzaren ondasunak, pertsonalak, bai eta barne-jantziak ere, Arantza presente dagoela. Izan kontuan, ordenantza batzuek sexu-erasotzaile izatearen fama dutela, eta batzuk horrelako delituengatik izan dira zigortuak.\nArantzaren ziegaren gainean, bestaldetik, aire-erauzgailu bat dago. “Extraktore” honek etengabeko burrunba egiten du, 8:00etatik 14:00ak arte. Bi egunez behin Arantzak goiz osoa ziega barruan ematen duenez, zarata hori buruan sartzen zaio eta eramangaitza bilakatzen da.\nEspazio ñimiñoa, ingurune misoginoa, muturrera eramandako disziplina-erregimena, etengabeko burrunba hori, moduluan nagusia den zorroztasuna eta bortizkeria-giroa, erraz ulertzen da edozein jarduera aurrera ematea miraria dela: ikasketak, kirola, eskulanak…\nEz gara ondokoaz luzatuko, baino oroitarazi behar da Arantzak pairatzen duen egoera legez kanpokoa dela. Arantza “2. fasean” dute sailkaturik, Puerto III-ko gainontzeko kideok bezala, eta, beraz, R.P.-ren 91.2+94. artikuluei jarraiki, Arantzak beste presoen artean egon beharko luke egunerokoan (gutxienez 5), eta patiora ateratzeko eguneroko 4 ordu horiez gain, astean espetxean prestaturiko kultura/kirol-jardueretan beste 3 ordu (gutxienez) izan beharko lituzke. Legearen arabera, hitzez hitz.\nSalatu izan du Arantzak egoera, auzi-instantzia egoki guztien aurrean; alferrik. Gure eskubideak defendatuz “aurrean” izan dituen epaileak dira orain Arantzari bere eskubideak ukatzen dizkiotenak. Egoera laidogarri honen erantzuleetako batzuengan mendeku-goserik ez ote dagoen…\nArantza 52 urteko emakumea da, preso prebentiboa da, eta bere soslai pertsonalak ez du exijitzen ez gomendatzen ezartze ari zaion erregimen anker hau. AD PERSONAM ezarritako egoera da, Arantzaren higadura eta haustura pertsonala bilatzen duena. Erabakia nork hartu duen? Espetxeko zuzendaritzak Madrilgo D.G.I.P.-ari egozten dio. Baina egia bakarra da Arantzak 2 urte t’erdi pasatxo daramala egoera honetan, muturreko bizi baldintzetan, bortizkeria nagusi den leku batean, “kaiola” batean gizonezkoek aztertuta…\nEta egoera hau GUZTION ARTEAN ZUZENDU behar dugu, zuzenduko bada. Gu zuen esanetara gaude, zalantzak argitzeko edota zehaztasunak emateko. baina uste dugu eragile asko eta anitzen elkarlanetik etor daitekeela eraginkortasuna. Bakoitzak ikusiko du zer egin dezakeen: informazioa zabaldu, kexa-gutunak idatzi (espetxeko zuzendaritzari, D.G.I.P.-ari, Emakunderi, E. Jaurlaritzari,…), mobilizazioak babestu,… Eta guztion ahaleginak koordinatzeko ere egindakoaren berri elkarri emateko webgune bat sortu dugu: WWW.ARANTZA-SOS.EUS. Horra bidali daitezke burura etorriko zaizkizuen ideiak, proposamenak, gonbidapenak, salaketak,… Gauza da egunero “giza-eskubideak” aipatzen dizkiguten horiek ezeroso sentiaraztea, “zoru-etikoaren” katramila darabilten horiek mugiaraztea, bidegabekeria zinez latz honekin buka dezagun.\nBesterik gabe, gurekiko arreta aldez aurretik eskertzen dizuegularik,\nEl Puerto de Santa María, 2016ko iraila\nPUERTO III -ko EUSKAL PRESO POLITIKOEN BATZARRA.\nBy PUERTO III-ko BATZARRA| 2016-10-13T11:23:04+00:00\t2016 urria 10|51 Comments\njoseba 2016-10-14 at 13:24\nArantza, ba dakizu hemen bizi garen askok eta askok, buruz buru ezagutu edo ezagutu barik, maite zaitugula. Ez bakarrik pertsona ona zarelako, ez bakarrik euskaldun aberkidea zarelako, baita ere, behin eta berriro sentiberatasun berezia adierazi duzulako munduko injustizia aunitzen aurrean, bai bertokoentzako eta alboko herrialdeentzako ere bai. Beraz, asko eta asko dituzu zure zain. Berandu baino lehenago helduko zaizu(gu) egun hori eta besarkada mundial batean murgilduko gara zeu jasotzean. Eutsi beharko diogu egoera bortitz eta krudel honi. Zeu pertsona sendoa eta gorra zarenez badakigu eutsiko diozula. Geuk ere lagunduko zaitugu, geure neurrian eta urrunetik. Inoiz baino hurbilago zaitugu Arantza. Inoiz baino maitasun haundiago adierazi nahi dizugu. Eta ez dago kontrako indarrik, ez dako kalteko indarrik ere ez, elkarrekiko maitasunaren aurka. Honek lagunduko gaitu denoi, geure herria altu eta irmo, libre eta libreagoa munduan izan dena, dena eta izango dena erakusteko. Zeu lako pertsonekin egiten da HERRIA. Zeu bezalako borrokalariekin irabazten dira gerlak eta bestelako lehiak. Ez etsi Arantza! Laister besarkada batean urtu egingo gara eta. Ez malkorik etsaiaren aurrean. Geurean egingo dugu negar baina txakolina eta arno gorri, edota beltza edalontzien inguruan. MAITE ZAITUGU ARANTZA GEUREA!!\nIÑIGO 2016-10-14 at 15:06\nHitzak ez dira errezak, ez horixe. Izan daitezela hauek bultzada txiki bat beste askoren artean; hormak apurtuko dituzten hitzak, askatasuna eta maitasuna eramango dituztenak. Beste ezertarako balio ez badute ere hona hemen nireak. Ez gara mutu geldituko. Ez dugu etsiko. MAITE ZAITUGU. MAITE ZAITUZTEGU!!!!\nMiren Arauko Etxebarria 2016-10-14 at 19:25\nArantza. maite zaitugu¡¡¡¡ ASKI ARANTZA¡¡¡¡¡\nJosu 2016-10-16 at 11:54\nBeste besarkada bat milakaren artean!\nEutsi, ba goaz eta!!\nItziar Aizpurua 2016-10-16 at 16:07\nBegi-ninietan dut zure irudia. Zure irribar goxo eta jolastiarra. Zure begi txiki bizi-biziak. Batetik bestera pauso urduri eta era berean tinkoa eramanaz, denei erantzun nahian hainbeste galdera egiten genuen hartan …! Garbi dago, Arantza maittia, Euskal Herriaren betidaniko etsaiak zurekin anker jokatu nahi izan duela hasieratik. Gogorra da hori, bihotza, gogorra batez ere, horrela jarraituko dutela momentuz bederen, pentsatzen dugun guztiontzat …Izan ere, kanpokook ditugun indar guztiak biltzeko gai ez garan arte, zuek zarete gutizi preziatuena beren eskuetan ahal duten guztia egiteko. Eta zigor handienetakoa bakardadea izanik, horrela zauzkate: bakartua!\nBaina, hori da, hain zuzen Arantza nahi dutena: bakarrik senti zaitezela, jakinik ez dela egia.BAKARRIK EZ ZAUDELAKO UNE, INSTANT BATEN ERE!!! eta horiek, horrelako samina sortu nahi dizuten horiek ere, ondo dakite MILAKAK GARELA ZUREKIN BAT EGITEN DUGUNOK: zure isolamenduarekin, zure pentsamenduekin, zure nahigabeekin baita zure txaropen, amets, lagun, etxeko eta abarrekin.\nAtzo, milaka gogo-bihotzetan egon zinen beste kide gaixo daudenekin eta gainontzeko guztiekin ere. Nire bihotzean kulunkan eraman zintudan Donostiako kaleetan zehar egin genuen manifan. Badakizu, Jokin ere geurekin izan zela, ni bizi naizen bitartean, biok biziko baikara.\nEskutitzak idazten jarraituko dut betiko legez, baina, aukera paregabe hau jakin nuenean, “hor doa bada” esan nuen gure Arantzari besarkada goxoa maitasunez blai!!\nJokin eta biok MAITE ZAITUGU, eta BEHAR ZAITUGU!!! Ez ahaztu hori. Zurekin lehen, orain eta beti. Itziar\nMaitena Agirrezabal 2016-12-18 at 17:11\nItzel maite zaittugu guztidxok laztana. Nire injer guztidxe zeurie da, ikastolako poxpolintxuori pa!!!!!!\nfssd#derrx 2017-04-04 at 10:40\noriedsneindymep 2017-04-04 at 12:24\nЗагляните в любопытный сайт: http://www.liveinternet.ru/users/5908616/post374957044 – вырезать видео из ютуба\nAlfredBrock 2017-04-05 at 11:22\nCharlesEduby 2017-04-05 at 11:41\nwh0cd523116 amoxicillin tabs\nBennyFus 2017-04-06 at 2:31\nwh0cd701113 clonidine hydrochloride\nCharlesEduby 2017-04-06 at 10:52\nwh0cd20747 ADVAIR ONLINE\nAlfredBrock 2017-04-06 at 17:09\nCharlesEduby 2017-04-07 at 9:22\nCharlesEduby 2017-04-07 at 16:42\nAlfredBrock 2017-04-07 at 22:47\nwh0cd701122 ditropan xl 5mg\nBennyFus 2017-04-10 at 17:17\nwh0cd29832 Generic Fluoxetine\nBennyFus 2017-04-10 at 22:53\nwh0cd157699 fml forte\nAlfredBrock 2017-04-11 at 1:50\nKennethnat 2017-04-11 at 5:59\nCharlesEduby 2017-04-11 at 8:53\nwh0cd797007 floxin antibiotic\nKennethnat 2017-04-12 at 3:53\nwh0cd372373 atenolol no prescription\nKennethnat 2017-04-12 at 10:39\nwh0cd724005 read this\nAlfredBrock 2017-04-12 at 22:48\nwh0cd20747 Medrol 4mg\nBennyFus 2017-04-13 at 1:01\nCharlesEduby 2017-04-13 at 3:04\nwh0cd107562 levaquin no rx\nBennyFus 2017-04-13 at 3:15\nwh0cd180584 provera online\nAlfredBrock 2017-04-13 at 9:51\nwh0cd372373 floxin otic\nKennethnat 2017-04-13 at 13:34\nwh0cd29834 buy elimite\nCharlesEduby 2017-04-13 at 16:23\nCharlesEduby 2017-04-14 at 5:39\nwh0cd746873 order fincar\nAlfredBrock 2017-04-14 at 5:45\nwh0cd851879 lasix on line\nBennyFus 2017-04-14 at 9:14\njuhpeply 2017-04-14 at 15:22\nuninyncTus maxivgiempk ewmu bancxhvr\nAlfredBrock 2017-04-15 at 0:07\nAlfredBrock 2017-04-15 at 4:14\nwh0cd267390 cheap cipro online\nAlfredBrock 2017-04-15 at 4:49\nwh0cd299355 generic augmentin\nAlfredBrock 2017-04-15 at 9:04\nwh0cd427217 crestor online\nAlfredBrock 2017-04-15 at 18:35\nwh0cd874743 toradol 30mg\nBennyFus 2017-04-16 at 3:41\nBennyFus 2017-04-16 at 4:35\nsildenafil 100mg 2017-04-25 at 14:52\nGeneral Low-down Here this product http://100mgformen.com/ heat stroke consequences\nMichaelemone 2017-05-02 at 14:42\nAaronsaife 2017-05-12 at 18:47\nwh0cd72313 Diclofenac Sodium\nEugeneBoype 2017-05-20 at 8:34\nwh0cd29275 online eurax\nKennethnat 2017-05-21 at 6:35\nKennethnat 2017-05-24 at 0:08\nwh0cd389403 Generic Advair\nAlfredBrock 2017-05-24 at 8:14\nAndrewOpeno 2017-05-26 at 4:24\nBennyFus 2017-05-27 at 5:56\nwh0cd278433 Buy Acomplia\ndegroverset 2017-05-30 at 12:36\nДома из бруса Загородные дома из бруса\nPUERTO III -ko euskal preso politikoen web ataria.


EVE-k Energia Berriztagarriak eta aurrezpena sustatzeko diru-laguntzak atera ditu - Errenteria Ingurumena\nEVE-k Energia Berriztagarriak eta aurrezpena sustatzeko diru-laguntzak atera ditu\nEnergiaren Euskal Erakundeak diru-laguntzak abian jarri ditu energia berriztagarrien alorreko instalazioak martxan jartzeko eta energia aurreztu eta eraginkortasuna handitzeko ekintzak gauzatzeko.\nEnergia berriztagarriei buruz autokontsumoa bultzatzera bideratuko proiektuak lagunduko dira (fotovoltaikoa, eoliko...), baina baita biomasa erabiltzen duten berokuntza sistemak ezartzeko eta energia geotermikoko instalazioak jartzeko ere.\nEnergia eraginkortasuna eta aurrezpenari dagokionez, diruz lagundu beharreko zenbait lerro ezberdin daude.\nOinarriak EHAAn kontsultatu daitezke. Epea aurrekontua amaitu arte iraungo dute, edota, programa bakoitzak ezarritako epemugara arte.\nDiru-laguntza hauei esker kalitatezko energia sistema eraginkor eta karbono gutxikoren aldeko trantsizioaren bidean aurreratu nahi da; CO2 isurpenak murriztu eta klima-aldaketaren aurkako borrokan lagunduz.\nDiruz-lagunduko diren lerroak eta jardueren laburpena:\n• Sare elektrikotik bakartu edo isolatutako instalazio berriak; fotovoltaikoak, eolikoak edo minizentral hidroelektrikoak izan daitezke. Haietan instalatutako potentzia izendatua ezin da 250 kW baino handiagoa izan.\n• Sare elektrikora konektatutako instalazio berriak:\n• Galdara-gela berriak, eta bertan biomasa beroa ekoizteko (ur beroa, ur birberotua edo lurruna), eta, hala badagokio, hotza ekoizteko, ustiapen termikoa sortzeko erabiliko da: Potentzia izendatua > 70 kW.\n• Galdara-gela berriak, eta bertan biomasa beroa ekoizteko (ur beroa): potentzia izendatua 20 kW-ekoa edo handiagoa izango da (=>20 kW), eta gehienez ere 70 kW-eraino.\n• Aire beroa ekoizteko galdarak: Potentzia izendatua >70 kW-ekoa.\n• Lehendik dauden district heating erako instalazioei konexio berriak.\n• Erregai konbentzionaleko erregailuen ordezkapena, eta galdaren egokitzapena, biomasa-erregailuen bitartez: Potentzia izendatua >70 kW-ekoa.\n• 1. NEURRIA. MOTOR BIDEZKO IBILGAILUAK.\n1.1 LINEA: Ziklomotorrak\n• 2. NEURRIA. KARGA ELEKTRIKOA ETA ERREGAI ALTERNATIBOAK.\n• 3. NEURRIA. BIZIKLETAREN SUSTAPENA.\n• 4. NEURRIA. ENERGIA AZTERLANAK.\n• 5. NEURRIA. PROIEKTU BEREZIAK.\nHIRUGARREN SEKTOREAN ENERGIA ERAGINKORTASUNA ETA EGUZKI TERMIKOAREN INBERTSIOAK\n• Egungo eraikinetan energia-instalazioak berritzea.\n• Baterako sorkuntza instalazio berriak.\n• Energia auditoria integralak energia eraginkortasunaz eta UNE-EN-ISO 50001 arauan oinarritutako energia kudeatzeko sistemak abiaraztea..\nOinarriak hirugarren sektorea\nIBILGAILU EFIZIENTEEN ETA ALTERNATIBOEN ALDEKO INBERTSIOAK\n• Ibilgailu arin elektriko puruak.\n• Entxufa daitezkeen ibilgailu arin hibridoak edo autonomia handituta duten ibilgailu elektrikoak.\n• Ezin entxufa daitezkeen ibilgailu hibrido arinak.\n• Gas naturala darabilten ibilgailu arinak.\n• Hidrogenoa darabilten ibilgailu arinak.\n• Petrolio Gas Likidotuak darabiltzaten ibilgailu arinak.\n• M1 kategoriakoak izanik gasolina edo gasolioa (diesela) darabilten ibilgailuak, A energia-kalifikazioa dutenak.\n• N1 kategoriakoa izanik gasolina edo gasolioa (diesela) darabilen ibilgailua, 2.500 kg-tik beherako Baimendutako Gehieneko Masa eta Berotegi Efektuko Gasen emisioei dagokienez km bakoitzeko 114 gr CO2-tik beherako maila duena.\n• N1 kategoriakoa izanik gasolina edo gasolioa (diesela) darabilen ibilgailua, 2.500 kg-ko edo hortik beherako Baimendutako Gehieneko Masa eta Berotegi Efektuko Gasen emisioei dagokienez km bakoitzeko 184 gr CO2-tik beherako maila duena.


Etxebizitza legea berritu du Nafarroako Parlamentuak | Gizartea | Berria\nEtxebizitza legea berritu du Nafarroako Parlamentuak\nGobernuko alderdiek alde bozkatu dute, eta EH Bilduk abstentziora jo du. Alokairuen prezioa erregulatzea jasotzen da legean\nNafarroako Parlamentua, artxiboko irudi batean. VILLAR LOPEZ / EFE Tamaina handiagoan ikusi\nEtxebizitza legearen erreforma onartu du Nafarroako Parlamentuak. PSNren, Geroa Bairen, Podemosen eta Ezkerraren aldeko botoek eta EH Bilduren abstentzioak eman dute horretarako modua; Navarra Sumak aurka bozkatu du.\nLegearen xedea da alokairuen prezioei buruzko «diagnosi erreal» batetik abiatu eta tresna berriak ezartzea herritarrentzat «eskuragarria» izango den etxebizitza babestuen parke bat sustatzeko, «tentsio bereziki handiko» eremuak arautzeko. Batetik, babes ofizialeko etxebizitzen izaera mugagabea ezarriko da. Bestetik, jabe handien etxebizitzak hutsik dauden etxebizitzen Nafarroako Gobernuaren erregistroan gehitzeko epeak bizkortuko dira.\n«Tentsio handiko eremuetan» alokairuen prezioak erregulatzeko neurriak ere jasotzen ditu legeak, eta horretarako jasangarritasun indize bat zehaztuko da. Legearen arabera, «tentsio handiko eremutzat» hartzeko beharrezkoa izango da eremuko etxebizitzen salmenta edo alokairu prezioak Nafarroako KPI kontsumorako prezioen indizea baino gutxienez %5 gehiago handitu izana azken bost urteetan. Horrez gain, hipoteken edo alokairuen kostuak —gastuak eta oinarrizko hornidura barne— etxebizitzen batez besteko errentaren %30 baino handiagoa izan beharko du.\nPSNko Arantza Biurrunen esanetan, «lehentasunezkoa» da «arrazoizko prezioak dituzten etxebizitzak» eskuratzeko beharrari erantzutea, eta lege berriak etxebizitza merkatuaren «oinarrizko arazoei» erantzungo die. Geroa Baiko Ana Ansak, berriz, babes ofizialeko etxebizitzen mugagabetasuna nabarmendu du, haiekin «aberasteko» aukerari ateak itxi dizkiolakoan. Antzera mintzatu dira Podemoseko eta Ezkerrako kideak. Biek ere legearen adostasun maila eta alderdiek eginiko lana txalotu dituzte.\nEH Bilduko Maiorga Ramirezek bat egin du «etxebizitzarako eskubidea bermatzeko» deiarekin, baina ez du «ase» legeak: «Pauso bat izan daiteke, baina bide luzea dago egiteko». Izan ere, uste du legeak ez duela konpontzen arazoa; «beste behin, etxebizitza negozio edo espekulazio gisako kontzeptuekin lotzea». Navarra Sumako Juan Luis Sanchezek, berriz, «xantaiatzat» jo du legea, alokairuak erregulatzea «porrot egin duen neurri bat» delakoan.\nLege bat onartu dute joko aretoak urrun egoteko eskoletatik


Arautegia / BILBOKO HERRI KROSA 2019\n1. ART.) 2019/11/17an 32. BILBOKO HERRI-KROSA izango da, goizeko 11:00etan hasita. Gertakari honetan nahi duten guztiek parte har dezakete, aldez aurretik izena emanda.\n2. ART.) Izena eman ondoren, partehartzaile bakoitzak elastiko zenbakidun bat jasoko du, eta 32. BILBOKO HERRI-KROSAn parte hartzeko soinean eraman beharko du.\n3. ART.) 32. BILBOKO HERRI-KROSA guztira 10 Km dituen hiri-barruko zirkuituan ospatuko da. Irteera eta iristea Gran Via-n burutuko dira.\n4. ART.) Antolakuntzak erantsukizun guztiak zahieztu egiten ditu, 32 BILBOKO HERRI-KROSAko partaideak jaso edo eragin ditzazkeen kalteengatik.\n5. ART.) Antolatzaileek zerbitzu medikoa jarriko dute partehartzaileentzat, eta horrez gain GURUTZE GORRIA, BILBOKO UDALTZAINGOA eta HERRI-BABESA laguntzera etorriko dira.\n6. ART.) Partehartzaileei proba erdian eta amaieran edari freskagarriak eskaintzeko zerbitzua jarriko da.\n7. ART.) Debekatuta dago bizikletaz ala beste gailuren batez eginiko laguntza, hala komeni baita zirkuitua, distantzia zein partaide kopuru handiari begira.\n8. ART.) Bere izaera herrikoia dela eta, 32. BILBOKO HERRI-KROSA 13:00ak baino lehen amaitzen dutenen artean partaide bezainbat irabazle izango dira, horiei guztiei gertaera honetarako bereziki diseinaturiko Trofeoa banatuz.\n9. ART.) Ezinbesteko kausen ondorioz proba bertan behera utzi behar bada, izen ematearen kopurua ez da itzuliko..\n10. ART.) 32. BILBOKO HERRI-KROSA parte hartzeak arautegi hau, Antolatzaileen nahiz BILBOKO UDALTZAINGOAREN adierazpenak onartzea suposatzen du.\n11. ART.) Inskripzioa pertsonala da eta ezin zaio inori laga; izena ematean, parte-hartzaileak adierazten du BILBOKO HERRI KROSEKO ARAUTEGI honekin eta DATUEN TRATAMENDUAREKIN ados dagoela.\nBILBOKO HERRI KROSEKO DATUEN TRATAMENDUA. Pribatutasun politika.\nIzena ematen dutenak jakinaren gainean daude eta baimena ematen dute bildutako datu pertsonalei trataera automatizatua emateko eta CYCLEren fitxategi automatizatuetan sartzeko. CYCLE da fitxategi horien titularra eta arduraduna.\nHoriek horrela, CYCLEk baliabideak emango dizkie izena eman dutenei Datuen Babeserako klausula hau edo beste edozein informazio garrantzitsu erabiltzeko. Hori horrela da Datu Pertsonalak Babesteari buruzko 15/1999 Lege Organikoan eta lege organiko hori garatzeko Arautegia onartu zuen abenduaren 21eko 1720/2007 Errege Dekretuan ezarritakoa betetzeko.\nEra berean, jakinarazten zaie datu pertsonalak jaso eta trataera automatizatua ematearen helburua dela CYCLErekin ezarritako harremanarekin jarraitzea; horretarako, izena eman dutenek baimena ematen dute BILBOKO HERRI KROSAri buruzko informazioa –ohiko bideen edo bide elektronikoaren bidez- eurei bidaltzeko.\nIzena eman dutenek baimena ematen diote CYCLEri, lasterketa osorik edo zati batean grabatzeko, betiere lasterkari guztiek BILBOKO HERRI KROSEAN izandako partaidetzaren argazkia izan dezaten.\nKrosean izena eman dutenek euren datu pertsonalak ikusteko, zuzentzeko, baliogabetzeko eta aurka egiteko eskubideaz baliatu daitezke. Horretarako, mezu elektronikoa bidali behar dute cycle@herrikrosa.es helbidera edo bestela, idatzia helbide honetara: CYCLE, Campo Volantin pasealekua, 20, 1.a, 7. atala, (48007) Bilbo.


Mikel Peruarena Ansaren 'Su zelaiak' nobelari eman diote Euskadi saria, baina ez jasotzea erabaki du egileak | Kultura | Berria\nBERRIAko kazetariak uko egingo dio sariari. Saiakera arloko Euskadi saria Joxe Azurmendik irabazi du, 'Historia, arraza, nazioa' lanari esker.\nMaiatzean 111 Akademiaren saria jaso zuen Peruarenaren eleberriak. / Gorka Rubio/Argazki Press\nEuskarazko literaturaren arloko epaimahaiak arlo horretako aurtengo Euskadi Literatura saria Mikel Peruarena Ansa idazle eta BERRIAko kazetariari (Hernani, Gipuzkoa, 1978) ematea erabaki du, Su zelaiak nobelarengatik (Susa), iaz argitaratutako euskarazko liburuen artean onena eta aipagarriena horixe dela iritzita. Peruarenak, ordea, saria ez jasotzea erabaki du. BERRIAn azaldu du Peruarena Ansak saria jasotzeak sortzen dion ezinegona dagoela erabakiaren atzean, epaimahaiari ekainean bidali zion gutunean aurreratu zuen moduan.\nSaiakera arloko Euskadi Literatura saria Joxe Azurmendik (Zegama, Gipuzkoa, 1941) jasoko du, Historia, arraza, nazioa saiakerarengatik (Elkar). Lan horretan, egileak zalantzan jartzen du nazio kontzeptu frantses zibikoaren eta aleman etnikoaren arteko ohiko bereizketa, Ernest Renan saiakeragile frantsesaren liburuen azterketan oinarrituta. Saria jasotzen duen bigarren aldia izango da Azurmendiren kasuan. Duela bost urte Azken egunak Gandiagarekin liburuarengatik eman zioten (Elkar, 2009).\nHaur eta gazte literaturako Euskadi saria Yolanda Arrieta Malaxetxebarriak (Etxebarria, Bizkaia, 1963) jasoko du, Argiaren alaba liburu autoeditatuari esker. Gaur egungo neska baten gorabeheren bidez, Bizenta Mogel idazle eta itzultzailearen bizitzaren berri ematen du lan horretan Arrieta Malaxetxebarriak.\nGaztelaniazko Euskadi saria Martin Olmosek (Bilbo, 1966) jasoko du Escrito en negro narrazio bildumarengatik (Pepitas de Calabaza).\nSariari uko egiten ziola, jakinarazita\nMikel Peruarenak aurretik —bere lana azken hautagaien artean zegoela jakin bezain laster— epaimahaikideei eta Euskadiko Literatura sarien arduradunei eskatua zien, gutun baten bidez, bere lana “sarietatik kanpo uzteko”, ez zuelako nahi bere lanak lehiaketan parte har zezan. 18.000 euroko saria eman ohi zaio irabazleari.\nNahiz eta gutun horren berri izan, epaimahaikideek beren betebeharra saria Peruarena Ansaren lanari ematea zela erabaki zuten, Joxean Muñoz Eusko Jaurlartzako sailburuordeak adierazi duenez, hura zelako iaz argitaratutako liburuen artean saria merezi zuena haien ustez. Eusko Jaurlaritzako Kultura Sailak erabaki hori erresperatzen duela dio Muñozek, Peruarena Ansaren ukoa errespetatzen duen gisa berean.\nEuskal literaturako Euskadi Literatura sariaren epaimahaia Ur Apalategik, Yurre Ugartek, Jon Kortazarrek, Lourdes Otaegik eta Pello Otxotekok osatu dute, eta lehenak —Apalategik— egin ditu epaimahaiko lehendakari lanak.\nGutun hartan, Peruarenak gogora ekartzen zuen obra berarekin 111 Akademiaren saria jaso zuela, eta sari horrek “kontraesanak” eta "ezinegona” sortu zizkiola, batez ere jakinik gainerako finalistekiko lehia boto gutxiren aldeagatik ebatzi zela.\n“Zein irizpidek erabakitzen du, azkenean, liburu bat gailurrera eramatea, eta beste batzuk lokatzetara kondenatzea?”, galdetzen zuen gutunean Peruarenak. “Euskadi Literatura sariek badute osagai mediatiko handiago bat”, jarraitzen zuen gero, “eta ezin dut ahaztu diru publikoz lagundutako saria dela, gainera. 111 Akademiaren sari harekin bizitu nuen desosegua biderkatuko litzaidake parte hartuko banu. Horregatik eskatu nahi dizuet lehiatik kanpo uzteko”.\nLehen Mundu Gerran girotutako nobela da Su zelaiak. Baionako Infanteriako 49. Erreximenduaren ibilerak aletuz, krudelkeria neurririk gabeko haren kontakizun gordina egiten du. Soldadu saldoa du protagonista, nahiz eta guztien artean Filipe Luro ikazkinak hartzen duen protagonismo nagusia.\nElkarrizketa. Mikel Peruarena Ansa: "Pertsonaiak peoiak dira narrazioan, armadan soldaduak bezala"\nGerla Handira, "errukirik gabe"


EAJ, ostalaritzaren "alde" - - Goiena.eus\nEAJ, ostalaritzaren "alde"\nXabier Elorza 2020-11-27 00:00\nBizi dugun osasun larrialdia dela eta, Eusko Jaurlaritzak ostalaritza ixteko aginduaren ondoren, sektorea arrisku larrian dago. Gastu mordo bati aurre egiten jarraitu behar dugu, eta ez dakigu noiz arte eutsi ahal izango diogun.\nTestuinguru honetan, asteartean, azaroaren 17an, EH Bilduko Udalak deituta, Oñatiko ostalariok bilera izan genuen. Herriko ostalariez gain, zeharka kaltetutako herriko hornitzaile bat, EH Bilduko bi ordezkari eta "herritar gisa" joandako EAJko ordezkari bat izan ginen bertan.\nBileraren helburua zen guri ahotsa emanez gure eskaera eta ekarpenak entzun, aztertu eta, horren arabera, dirulaguntzak bideratzea.\nOrdu eta erdi inguru iraun zuen bilerak. Bukaeran, ohikoa den bezala, bilera osteko bilerak jarraitu zuen. Beste barik.\nGure sorpresarako, bileratik bi egunera, Goienaren webgunean berri hau irakurri genuen: EAJk "berehalako neurriak" proposatu dizkio alkateari ostalariei laguntzeko.\nBertan, EAJk ostalaritzari laguntzeko hainbat proposamen egiten dizkio Udalari.\nEta a ze kasualitatea! Proposamen horiek guk Udalari egindakoen berdinak ez dira, ba?!\nArgitu nahi dugu ez gatozela bat ostalaritzaren egoera larria erabilera politiko alderdikoietarako erabiltzearekin.\nGaurdaino, EAJko inor ez da gurekin harremanetan jarri, inork ez digu proposamenik egin. "Herritar gisa" joandako ordezkaria ere ez zen guregana hurbildu!\nGainera, ostalaritza sektorearen eskumena Eusko Jaurlaritzarena da –EAJrena–. Eta, momentuz, ez dugu haiengandik inolako laguntzarik jaso. Udaletik ez bezala.\n"Hipokrisia eta erabilera politikoa baztertu eta elkarlanerako momentua da"; "Elkartasuna, babesa eta konpromisoa". Hauek EAJk esandakoak. Hori bai, esandakoa praktikan jartzea falta zaie! Oñatin, beraien jabetzakoa den tabernaren alokairuan, tabernariari ez baitiote askorik lagundu. Hori bai hipokrisia galanta!\nEkarpenak, datozen lekutik datozela, ongietorriak izango dira, baina ez gure izenean politikakeriarik egin, ez eta dominarik jartzen saiatu.\nXabier Elorza, Garikoitz Ibarzabal eta Miguel Angel Palacin\nBoga, Arrano, Arkupe, Aker, Pako, Itturri, Izarraitz, Ongi Etorri, Ikatz eta Amets tabernen izenean


Badok | Elektrikotik elektronikora\nZineman, xehetasun planoak ulertzeko, ikusleak plano orokorra ikusi behar du aurrena. Bestela, zaila egin dakioke testuingururik ez duen ekintzaren interpretazio osoa egitea. Tankerakoa gertatzen da sorkuntzaz ari garenean. Horregatik, azken hamarkadan Euskal Herriko pop eta rock musika generoek izandako bilakaera ulertzeko, euskararen lurraldeak hartzen dituen mugetatik landa begiratzea komeni dela uste du Julen Azpitarte musika adituak. Aurten hamar urte beteko dituen Ahotsenea, sortzaileen plaza egitasmoaren kidea da, eta, horregatik, aukera izan du bertatik bertara ezagutzeko azken hamarkadan musikari askok argitaratutako lanak.\nArgi dauka Azpitartek: «Euskal Herrian egiten den pop-rockaren ezaugarri nagusia aniztasuna da. Hori ez da Euskal Herriko panoramaren ezaugarri esklusiboa: Euskal Herria planeta batean dago, eta planeta horren aniztasuna Euskal Herrian ere islatzen da». Sarri askotan elkarrekin topo egiten duten estiloen gaur egungo egoera ulertu ahal izateko, nazioartean egiten den pop-rockarekin alderatzeaz gain, ezinbestekoa da atzera begirakoa egitea. Amets Rodriguezek eman du ariketa hori egiteko erreferentzia puntua. Emankor sarearen kultura eta lurraldetasun zuzendaria da Rodriguez, baita Mundaka Festival musika jaialdiko zuzendaria ere: «Atzera begiratzen badugu, beharbada, Euskal Rock Erradikal [RRV] delakoa gaur egungoa baino rock erreibindikatiboagoa zen, bai hitzetan eta baita soinuaren aldetik ere».\nNiña Coyote eta Chico Tornado.\nAzpitartek bat egin du Rodriguezen ikuspegiarekin, eta zera gehitu: «Pop-rockaren eboluzioan, arriskatzeko gogo gutxi nabaritu dut; bere burua amildegira botatzeko prest dauden taldeak falta dira: kontrolatuegia dago dena, eta, agian, ausardia falta da». Rodriguezen ustez, rock eta pop estiloek azken hamarkadan izan duten aldaketa erabatekoa da, entzun litekeenari erreparatuta. Soka horretatik tiraka, Arkaitz Villar kazetariak uste du maila oso handia dagoela gaur egun teknikoki, soinuaren eboluziori esker. Villarrek lotura estua dauka musikarekin, eta Kultura Live Euskal Herriko musika areto pribatuen elkarteko koordinatzailea da. Oro har, bat dator Azpitarterekin, eta uste du «soinuaren estandarizazio moduko bat» gertatzen ari dela. «Talde eta bakarlarietan nortasun falta igartzen dut; denak soinu garbiegi eta berdinegia dauka». Aldaketaren zergatietako bat Rodriguezen hitzetatik irudika dezakegu: «Gizartearen egoeraren isla zegoen RRVren garaian. Gaur egun, Euskal Herriko pop-rocka, agian, pixka bat estilizatu da, gizarteak duen egoeraren ondorioz». Oholtzaren beste aldera salto egiten badugu, bestelako ikuspuntua dauka Joseba Irazokik.\nRock eta pop estiloen bilakaeran modu aktiboan parte hartu du: rock eta pop soinuetan erroturiko dimentsio askotariko proiektuetan murgilduta ibili da azken hamar urteetan. Irazokik iraganaren eta orainaren arteko marra finkatu behar badu, argi dauka: «Estilo aniztasuna asko zabaldu da. Lehen, rock gogorra edo talde dantzagarriak entzuten ziren batez ere. Bide Ertzeanen moduko musika proposamena rara avis zen. Gaur egun, ordea, entzuten dugu rock eta pop taldeak geroz eta konponketa elektronikoagoak eta esperimentalagoak egiten dituztela. Formatuak ere aldatu dira. Gero eta ohikoagoak dira duoak, adibidez». Miren Narbaiza musikariari bestelako adibideak ere gogora datozkio: «Itoiz bera, aitzindaria, hortik kanpo egon zen, eta haien itzalpean zeuden hainbat taldek ere bide berari jarraitu zioten. Jotakiek, adibidez, politikaz haragoko gaiez hitz egin zuen».\nJulen Azpitarte: “Pop-rockaren eboluzioan, arriskatzeko gogo gutxi nabaritu dut; bere burua amildegira botatzeko prest dauden taldeak falta dira”\nNarbaiza eta Irazokiren iritziek zabaldutako bidetik, Azpitartek zertzelada pare bat eman ditu rockaren eta poparen aurpegiak Euskal Herrian onartuak izateko eta errotzeko gaitasunaz: «Rock stoner, post-hardcore eta antzeko estilo gogorrek harrera oso ona izan dute tradizionalki Euskal Herrian, baina beste batzuek, berriz, ez; esaterako, garage-rocka gutxi errotu da».\nZenbat talde, hainbat joera\nMusika zirkuituan mantentzeko, entzuleen onarpena ezinbestekoa da. Horri lotuta, «talde handiak» ere badira pop-rockaren eszenan: «Gatibu eta Berri Txarrak, adibidez, eta laster pop izar bihurtuko den bat: Izaro», dio Azpitartek. Rockaren eta poparen arteko bereizketa egiten du Azpitartek. Izan ere, sarri askotan, pop eta rock estiloak bereiztea ez da lantegi makala izaten halabeharrez letrak astindu behar dituzten musika kritikari eta kazetarientzat.\nHastapenetan rockaren soinu klasikoagoari eutsi zioten hainbat taldek publikoaren onarpen zabala lortu zuten. Hori da, adibidez, aipatutako Gatibu eta Berri Txarrak taldeen adibidea, baita Zea Mays eta Ken Zazpi taldeena ere. Urteen poderioz, azken hiru horien soinuak bilakaera izan du, konponketa esperimentalagoen ildotik, Irazokik aipatu legez.\nBadira aurreko hamarkadatik rockari lotuta jarraitu duten sortzaile eta taldeak. Esate baterako, azken diskoa berriki kaleratu duen Balerdi Balerdi, Piztiak, Inoren Ero Ni, Willis Drummond, Izaki Gardenak, Anari, Jupiter Jon eta aurten hirugarren diskoarekin bereziki laudatua izan den Kaskezur, batzuk aipatzearren. Sortu eta hasierako estiloari eusten diotenak badiren bezala, hamarkada honetan sortu berriak diren pop eta rock taldeak ere badaude. Horiek dira, esate baterako, Eskean Kristö, Liher, Montauk, Joseba B. Lenoir, Physis Versus Nomos, Anticontinente, Occhi di Farfalla, Eneritz Furyak, Mikel Uraken, Pelax —berriki Telmo Trenorrekin batera elektronikarekin esperimentatzen hasia—, eta Perlak, zeinak hasieratik edan duen iturri horretatik; Paxkal Irigoien ahaztu gabe, zeinak emanaldiak josteko abestiak osotasunean pentsatzen dituen oraindik ere, artisauen tankeran.\nEra berean, badira talde batzuk rock eta pop estiloak gurutzatuta elektronikarekin ibilbidearen hasieratik esperimentatu dutenak. Horien artean daude, batez ere, eragin anglosaxoia aitortzen zaien taldeak, lantzen eta oholtzaratzen duten soinuagatik ez ezik hitzetan beste hizkuntza batzuk erabiltzen dituztelako, ziur asko. Horien artean dago John Berkhout, folk estiloari urteekin ukitu psikodelikoa gehitu dion taldea. Nazioartean arrakasta izan dute estiloaren dimentsio horri heldu dioten hainbat taldek, eta, horrekin batera, tokia dute nazioarteko musika hedabide espezializatuetan. Belako, Grises, WAS (We Are Standard) eta halako taldeez ari gara.\nAmets Rodriguez: “Uste dut asko gutxitu dela zuzeneko publikoa. Gakoa da publikoak sortzea eta birsortzea”\nGuztiak betidanik askotariko nazioarteko eraginekin lotu nahi izan dituzten arren, fideltasunez eutsi diote musika organikoaren eta elektronikoaren arteko rock eta pop orekari. Elektronikaren bide markatuagoa hartu zuen Deloreanek, baita El Txef_A-k ere —talde formatuan zein bakarka sortzen eta jotzen du musika, eta DJ moduan ere entzun liteke agertokian—. Elektronika esperimentalagoan badira bestelako adibideak: Magmadaman, adibidez.\nElektronika gailendu den bezala, azken hamarkadan formatu berriek ere gogor astindu dituzte rock doinuak. Horren adibide da Niña Coyote eta Chico Tornado, bikote formatuan oholtzaratua. Eta, horrez gain, badira hitzak alde batera utzi eta musikan zentratu direnak: besteak beste, Buffalo, Viva Bazooka, Sofa eta Madeleine, hilabeteon berriz ere elkartu den taldea.\nAzken hamarkadan, digitalizazioari lotutako musika-ekoizpen prozesuak erabat aldatu dira. Bi zentzutan gertatu da aldaketa. Batetik, Azpitartek azaldu legez: «Egun, edozeinek graba dezake disko bat, baina gero disko gehienek antzeko soinua dute. Diskoetxeen rola izugarri aldatu da: askok manager lana egiten dute. Kontzertuen programazioa mimetikoa da; diskoak saltzen ez direnez, kontzertu gaindosia dago… Horrek guztiak demokratizazioa ekarri du: talde asko daude, eta baita disko asko ere. Baina, nire ustez, kantitateak ez dakar kalitatea. Lehen, esaterako, galbahe lana egiten zuten diskoetxeek; egun, ez da galbaherik: etengabeko uholdea da». Irazokik abantailak ikusten dizkio etxean edo lagunartean grabatzeari, eta emanaldien gorakadarekin batera onurak etorri direla uste du. «Teknikoki, Euskal Herriko areto eta kultur etxeak beti ongi hornituak egon dira. Are gehiago, gaztetxeetan asko nabaritzen da ekipo teknikoak hobetu direla». Rodriguez, haatik, kezkatuta dago emanaldien gorakadak ekarri dituen ondorioekin: «Uste dut asko gutxitu dela zuzeneko publikoa. Alde horretatik, aspaldi hasi zen musika dohainik izateko joera, eta min handia egin duela deritzot. Jendeak zerbait baloratzearen kontra joan daiteke. Era horretan, uste dut lan izugarria geratzen zaigula gazteen artean. Gakoa da publikoak sortzea eta birsortzea». Villarrek arreta beste toki batean jartzen badu ere, haren iritziz bada urteekin atzera egin duenik ere: «Autogestioak, bestalde, nabarmen egin du gora, eta lehen existitzen ez ziren joerak azaldu dira: crowdfunding-a, esaterako. Hala ere, iruditzen zait lehen mugimendu handiagoa zegoela musika aldizkari espezializatuetan, fanzineetan eta abarretan».\nMusikak ez dauka generorik\nHortaz, aditu eta arituen ustez, audientziak behera egin badu ere, hamaika dira zuzeneko emanaldiak bizitzeko aukerak. Horien kartelari dagokionez, aurten, estreinako aldiz, kritika gogorrak egin zaizkio Euskal Herriko rock jaialdirik garrantzitsuenetako bati, kartelean emakumeen eskasia nabarmena izateagatik. Rodriguezen ustez, emakumeak musikan duen presentziak bat egiten du gizartearen joerekin: «Agertokien gainean oraindik ere gehiago dira gizonezkoen taldeak, baina hori ere aldatuz doa, emakumeak gizartean duen lekua ere handituz doan heinean». Aldaketa mantso doa, Miren Narbaizaren hitzetan: «Ez nuke esango gorakada nabarmenik egon denik. Eszenan minoritarioa den heinean, emakume hitza aurrizki moduan erabiltzen dugun bakoitzean desabantailan dagoen zerbait balitz bezala ikusiko dugu. Ez dira gauza bera ‘musikaria da, baina emakumea!’, edo ‘musikaria da, eta emakumea!’. Harritzeari utzi behar diogu. Musikaria gizona denean ez da ikusten etiketa horren beharrik, gizonak gure iruditerian irabazia duelako musikari titulu hori».\nJoseba Irazoki: “Euskal Herriko areto eta kultur etxeak beti ongi hornituak egon dira. Gaztetxeetan asko nabaritzen da ekipo teknikoak hobetu direla”\nIrazokik pentsatzen du rolak aldatzen ari direla oholtzaren gainean: «Atzera begiratuta, emakumeen presentzia kantariaren rolean nabarmena zen; ez zegoen horrenbeste instrumentista. Azkenaldian, urte gutitan, pila bat aldatu da hori: edozein instrumentu jotzen ikusten dira emakumeak». Hala ere, ez bakarrik oholtzan, baizik eta musikarekin zerikusia daukan edozein alorretan lana egiteko dagoela argi dauka Villarrek: «Normaltasunera iristeko, lan handia egin behar dugu. Adibidez, musikan espezializatutako emakume kazetariak bilatzen hasten bazara, zailtasunak izango dituzu. Edo emakumezko soinu teknikariak. Gauza bera gertatzen da musikaren inguruko beste alor askotan. Beraz, asko daukagu egiteko».\n(Berria egunkarian, 2017ko uztailaren 27an argitaratutako artikulua, Egungo euskal musikaren erradiografia bat seriearen barruan)\nETIKETAK:Amets RodriguezArkaitz VillarJoseba IrazokiJulen AzpitarteMiren Narbaiza\nNabil banabil (Kafe Antzokia, 2018/03/22)\nNor da piztia?\n"Zigilu izaera gustatzen zaigu, baina ez dugu zurrun jokatuko"\nBilatu Aukeratu hilabetea 2018(e)ko uztaila (18) 2018(e)ko ekaina (49) 2018(e)ko maiatza (55) 2018(e)ko apirila (53) 2018(e)ko martxoa (57) 2018(e)ko otsaila (62) 2018(e)ko urtarrila (48) 2017(e)ko abendua (59) 2017(e)ko azaroa (81) 2017(e)ko urria (61) 2017(e)ko iraila (37) 2017(e)ko abuztua (19) 2017(e)ko uztaila (31) 2017(e)ko ekaina (48) 2017(e)ko maiatza (65) 2017(e)ko apirila (44) 2017(e)ko martxoa (51) 2017(e)ko otsaila (33) 2017(e)ko urtarrila (47) 2016(e)ko abendua (43) 2016(e)ko azaroa (87) 2016(e)ko urria (51) 2016(e)ko iraila (29) 2016(e)ko abuztua (4) 2016(e)ko uztaila (22) 2016(e)ko ekaina (34) 2016(e)ko maiatza (54) 2016(e)ko apirila (53) 2016(e)ko martxoa (45) 2016(e)ko otsaila (43) 2016(e)ko urtarrila (52) 2015(e)ko abendua (59) 2015(e)ko azaroa (76) 2015(e)ko urria (63) 2015(e)ko iraila (49) 2015(e)ko abuztua (5) 2015(e)ko uztaila (17) 2015(e)ko ekaina (29) 2015(e)ko maiatza (39) 2015(e)ko apirila (31) 2015(e)ko martxoa (57) 2015(e)ko otsaila (53) 2015(e)ko urtarrila (39) 2014(e)ko abendua (64) 2014(e)ko azaroa (58) 2014(e)ko urria (45) 2014(e)ko iraila (45) 2014(e)ko abuztua (10) 2014(e)ko uztaila (28) 2014(e)ko ekaina (60) 2014(e)ko maiatza (36) 2014(e)ko apirila (3)\n<?/*<p> Badok 2014.


Uncategorized Archives - Page 2 of 3 - Lander Arbelaitz | Lander Arbelaitz\nKukutza Gaztetxeko kideek beren YouTubeko kanalean Ertzaintzaren jarrera salatzen duen bideo bat zintzilikatu berri dute. Bertan Iñaki Azkuna hiriko alkatea eta Rodolfo Ares Eusko Jaurlaritzako barne kontseilariaren azalpen puskak sartu dituzte, aldi berean, Ertzaintzak Errekalde auzoan izan zuen jarrera erakutsiz. Kontraesanak nabarmenak dira. [youtube]http://www.youtube.com/watch?v=DJBx3mdjluQ&feature=player_embedded[/youtube] Gaur egun, ia edozein bataila, sarean ere jokatzen da: iritzi...\nSutan jarri zuten Twitter atzo arratsean kataluniarrek. Haserre zeuden, Twitter enpresarekin gainera. Suminaren arrazoia: enpresa amerikarrak bere blogean jakinarazi zuen bere zerbitzuak beste bost hizkuntzatan prest direla: Txinera sinplean, txinera tradizionalean, hindieran, filipineran eta malayeran. Kataluniarrek orain ia bi urte sare sozial hau beren hizkuntzara itzuli nahi zutela eskatuz kanpaina abiatu zuten, eta urtebete pasatxoan 3.000tik gora atxikimendu lortuta –mezu bakoitza...\nBerriz ere hartu digute aurre katalanek. Eta eskerrak horri. Kostako litzaiguke bestela trena ateratzear, baina oraindik geltokian dagoela konturatzea. Twitterri buruz ari naiz, baina orokortu liteke eta hitz egin katalanek teknologia berriekin egin duten apostuaren seriotasunaz. Atzetik goaz, baina beti pentsatu izan dut ona dela gidari onari jarraitzea. Lehengo astean, Twitter enpresako zuzendari orokorrak Albert Cuesta kazetari eta ekintzaile katalanari beren zerbitzua laster katalanera...\nXabier Lete hil zen atzo arratsean, baina sarean abeslariari buruzko errerentzia asko topa daiteke, Facebook eta Twitterretik hasi, Youtubetik pasa eta Spotifyra heldu arte. Hona bilduma bat ondare gisa gera dadin. Facebook Heriotzaren albistea jakin bezain pronto sortu zuen norbaitek abeslariaren zaletuak bilduko dituen orria. Bestalde, erabiltzaileen profiletan Leteri errererentzia egiten dioten mezuak zabaldu dira. Twitter Egun osoan zehar animo mezuak idatzi zituzten euskal twitariek, eta...\nEuskal Herrian ere norbaitek sortzen ditu gure posta zerbitzuak saturatzen dituzten spam edo mezu maltzurrak. Hori ikus daiteke Google-ek zabor mezuak nondik sortzen diren erakusten duen mapan. Gorriz markatzen ditu puntu beroak. AEB, Europa, Asia ekialdea, Australia… eta Euskal Herria! Euskal Herrira hurbildu naiz eta hauek dira gorriz markatutako herriak: * Algorta (Bizkaia) * Areatza (Bizkaia) * Baiona (Lapurdi) * Bidarte (Lapurdi) * Bilbo (Bizkaia) * Donostia (Gipuzkoa) * Eibar...\nHegoafrika: Soweton bueltaka (XIII)\nEgun osoa pasa nuen atzo Soweton, herrialde honek askatasunaren bidean egindako borrokaren ikono den auzunean. SOuth WEst TOwnship-en laburdura da, Hego Mendebaleko Auzunea. Johannesburgotik 15 kilometrora, hirira etortzen diren turisten gehiengoa harrapatzen du auzunearen dei umilak. Hori noski badakite bertakoek, eta autoan edo bizikletan, historia eta morboa nahasten dituzten tourrak egin ditzake hona heldutako bisitariak. Soweto ez da gehienok buruan dugun auzunea. Milioi bat biztanle...\nHegoafrika: Johannesburgo eta segurtasuna (X)\nIlargi beteak argitu dizkit Cape Town eta Johannesburgo arteko 1.300 kilometroak. Hasiera batean mendi batzuk gurutzatu baditugu ere, gehienbat paisaia laua eta lehorra da. Area eta zuhaixkak. Horrela kilometroak eta kilometroak. Azkenean, 21 ordu autobusean egin ostean, Johannesburgoko geltokira heldu naiz eguerdi partean. Inurriak bezala jendea. Ez dut hiria ikusteko aukera handirik izan, neguko egun labur eta hotzak bizi baititugu hego hemisferioan. 6etan gautu du. Orain arte...\nHegoafrika: Dantza zuluak eta house musika (III)\nBatzuetan gertatzen dira horrelakoak kazetaritzan, eta datozen bezala hartu behar dira: Asyen gaztea ez da 11:00etan zitara agertu. Iritziz aldatuko zuen. Gauzak horrela, Cape Towngo udaletxea ikustera joan naiz. Momentu historikoak modan daudenez, historiara pasa zen momentua bizitu zuten bertan 1991. urtean, Mandela kartzelatik atera eta bertan milaka pertsonari zuzendu zitzaienean. Mandelak, 27 urte kartzelan egin ostean, udaletxeko leihotik herritarrak borrokan jarraitzeko animatu zituen,...\nBadok: euskarazko musikagintzaren txokoa sarean\nEuskarazko musikagintzak aspalditik merezi zuen webgunea da Badok.info. Euskarazko literaturak armiarma.com duen gisara, euskarazko musikak badok.info izango du aurrerantzean. Ikaragarrizko lana da Berria-koek egin dutena (Eresbil-en laguntza eskertu zuten). Txapela kentzeko modukoa. 60ko hamarkadatik hasita, 2000. urtera arteko euskarazko ia musika osoa bertan topa daiteke. 160 biografiatik gora, diskografia, kantagintzaren historia, kantuak, diskoetxeak, hitzak (liruburuxkak eskaneatuta!!),...


Jaietako suziria Udaletxetik ikusteko zozketa - Ayuntamiento de Tafalla/Tafallako Udala HOME\n2018KO ABUZTUAREN 1EAN\nJaietako suziria Udaletxetik ikusteko zozketa\nJaien Zinegotzigoak zozketa bat antolatu du Jaiietako suziria Udaletxetik ikusteko. Izena emateko epea abuztuaren 1etik 9ra izango da eta bertan herrian erroldatutako pertsona orok parte hartu dezake, baldin eta 16 urte edo gehiago izan.\nJAIETAKO SUZIRIA UDALETXETIK IKUSTEKO ZOZKETAREN ARAUAK\nLEHENENGOA.– Zozketa 2018ko Tafallako jaietako suziria Udaletxetik ikusi ahal izateko bi sarrera bikoitzetan datza.\nBIGARRENA.– Zozketan parte hartzeko epea 2018ko abuztuaren 1etik 8ra izango da Tafallako Udaleko Bulego Orokorrean izena eta teléfono zenbakia emanez.\nHIRUGARRENA.– Parte hartu ahal izango dute Tafallako erroldan dauden 16 urtetik gorako guztiek. Izena emateko azken egunean 16 urteak beterik egon beharko dira.\nLAUGARRENA.– Zozketa 2018ko abuztuaren 9an egingo da eta telefonoz jakinaraziko diegu irabazleei.


Joxerra Garzia Garmendia > Hemeroteca\n2000-10-21 Gezimina | Felipe Juaristi\nJoxerra Garziak berak noski, ez du aforismo hitzik erabiltzen idazten duena izendatzeko. Gustukoak dituen hitz jokoetako bat eginez metaforismo hitza baliatzen du izendatu nahi duena izendatzeko Egia da Joxerra Garziak-eta (familiatik datorkie nonbait halako sena) abilezia haundia duela hitzak hartu, zilipurdika jarri eta berriro lehengo egoeran itzuli ahal izateko. Bertsolari sena, beharbada. Hitzetatik harantzago joaki, ordea, hitzen azpitik urpekuntziaren moduan dabilen esanahia ere eskuratu eta harrapatzen duelarik. Logikaren sareaz noskitxo, eta nola arrantzaleak arraina tripak airean hondartzan, hala uzten du Joxerra Garziak ere esanahia biluzik denon aurrean. Urpekuntzia aipatu dudanez, esan dezadan bide nabar eta bide batez, edo bi bider, nahi izanez gero, liburuaren aurkezpenean Koldo Izagirrek testu zoragarria irakurri zuela, liburuaren doinuarekin bat zetorrena, eta hainbesteko ingeniorik (edo etorririk) ez daukagunok txunditutik utzi gintuena. Balio duenak balio du, eta gainera garesti.\nGeziarena aipatu zuen Koldo Izagirrek saio polit hartan, eta geziarena aipatzen du Joxerra Garziak Robin Hooden irudiari lapurturiko armarena erabiliz, bihotzean sartu eta han geratzen dela adierazi nahian bezala Platonen Menon testuan irakurri dut ikaraiotzat hartzen zutela maisu haundia, eragina zuelako inguruko jendearengan, hura mugituz haiek ere mugiarazten zituelako, hura dardaraz jarririk besteak ere dardaraz jartzen zirelako. Horrelako zerbait gertatzen da testu geziantzeko hauekin.\nIrakurtzen dira poliki, eta gure barruan halako zama uzten du, halako egonezina, non geure buruarekin bakea egitekotan itzulipurdika jarri behar ditugun berriro barruan sartutako hitzak, gezien modura baragi gorrian min eta zauri egiten baitute.\n“Sofritzen ez dakienak ez daki gozatzen” esaterako.


ikastola | Euskara\nMilaka lagun, Araba Euskarazen\nLaudion Araba Euskaraz 2011 ospatu dute igande honetan, “Izan zirelako gara, garelako izango dira” lelopean.\nLau kilometroko ibilbidea, lau gunetan banatuta, ekitaldiz josita egon zen. Arabarren esparrua Laudioko plazan, Bagare izenpean, gipuzkoarrek Bagera izenekoa parkean, Zuberotarrek Bagire Ugarten eta bizkaitarrek Bagara Ellakurin.\nLaugarren aldiz hartu du Laudiok Araba Euskaraz jaia, eta, aurten, herriko ikastoletako sortzaileei omenaldia egin zaie.\nThis entry was posted in berriak, festak and tagged araba euskaraz 2011, bagera, bagire, euskaltzaleak, euskara, festa, ikastola, omenaldia, sortzaileak on 20 June, 2011 by blogs eitb.


Arabako ziega hotz honetatik: Hemen gaude Korrikaren alde! - - Aiaraldea.eus\nArabako ziega hotz honetatik: Hemen gaude Korrikaren alde!\nAlaitz Aramendi Jaunarena 2022-03-31 07:00\nAlaitz Aramendik idatzitako mezua Zaballako espetxetik. / Aiaraldea,eus\nKorrikari buruzko oroitzapenak urrun ditut, asko ume garaikoak baitira. Korrika noiz helduko zain geundenekoak, irrikan, egunez zein gauez eta zein azkar pasatzen zen gero, euforiak gugan irauten zuen bitartean.\nBeste oroitzapen batzuk gertuago dauzkat, hauek kartzelako patioetan ospatutakoak. Korrikaren peto koloredunak jantzita, Fresneseko patioan ibili ginenekoa,, esaterako. Badakit beste kartzela askotan ere ibiliak direla, TIPI-TAPA, TIPI-TAPA, herriari lotzen gaituen ekimenean parte hartuz, distantzian, gure erara.\nAurten Araban hasten da, Amurrion, eta aurte, urte luzeen ondoren, Araban aurkitzen naiz neu ere. Lehenengo aldiz telebistatik jarraitu ahalko dut zer giro den. Dena dela, egon naizen lekuetan egonda, edota nagoen tokian nagoela, Korrikak beti zeharkatzen nau eta gaitu 'deserriko' euskaldunok. Herriz herri bezala gure gogoa: zein izango den kanta, nondik pasako den, nork eramango duen lekukoa, zein izango den honek gordetzen duen mezua... Pentsamendua lasterketarekin bat eginez.\nKorrikak badu zerbait ilusioa eragiten diguna eta, geratzen den bideari begiratu beharrean, egindakoari begira jartzen gaituena, garenaren poza.\nHorrela segituko dugu behar den beste, gure hizkuntzak bere lekua izan dezan. 22. Korrika hastear dela, Arabako ziega hotz honetatik be, HITZEKIN ozen diot, HEMEN GAUDE EUSKARAREN ALDE!


22:20, 14 urria 2014ko berrikusketa\n22:17, 14 urria 2014ko berrikusketa (aldatu)\nt (Josugoni wikilariak «Mekako jerife» orria «Mekako xerife» izenera aldatu du)\n22:20, 14 urria 2014ko berrikusketa (aldatu) (desegin)\n'''Mekako jerifeaxerifea''' ([[arabiera]]z '''شریف مکة''', ''šarīf makka''), Goi [[Erdi Aro]]tik eta [] arte, [[Meka]] eta [[Medina]] ([[Saudi Arabia]]) hirietako erregeordeek eraman zuten titulua. JerifearenXerifearen funtzioa, hasiera batean behintzat, [[Islam]]aren bi toki santuak eta bertara joaten ziren erromesak babestea zen.\n[[JerifeXerife]] hitzak (''sharif'' [[arabiera]]z), "noblea" esan nahi du, eta, bere alaba [[Fatima az-Zahra]] eta honen senar [[Ali ibn Abi Talib]]en bidez, [[Mohammad|Mahomaren]] ondorengo diren pertsonei erreferentzierreferentzia aegitenegiten die. Tribu zentzu batean, tribu edo lurralde batetakobateko pertsonen babeslea denarentzako ere erabil daiteke. Mekako jerifeenxjerifeen kasuan, bi ezaugarriak ematen ziren.\nTitulua, []etik aurrera, [[haxemiar]]rek izan zuten, kargu hau, desagertu arte mantenduko zutenak. []an, jerifeakxerifeak, otomandar [[kalifa]]ren autoritatea onartu zuen, hala ere, jerifeekxerifeek, autonomia zabal bat izan zutelarik.\n[]an, azken jerifeaxerifea izan zen [[Husayn ibn Ali]] eta bere semeak, otomandar boterearen aurkako altxamendu baten buru izan ziren, altxamendu honek, [[Arabiar Matxinada]] izena jaso zuelarik. Matxinada honen ondorioz, [[Hiyaz]] eskualdea Estatu independente bihurtu zen. Husayn jerifeaxerifea, une horretan, kalifa bihurtu zen. Baina, []an, [[Hiyaz]] eskualdea, [[Banu Saud]] klanak hartu zuen, ondoko [[Netxd]] eskualdeko erregeordeak, Erdialdeko Arabian. Haxemiarrak, boteretik boteak izan ziren, eta Hiyaz, Netxdi erantsia, []an, [[Saudi Arabia]] estatu berria eratzeko. Saudiar dinastia ez da jerifeaxerifea, hau da, ez da Mahomaren ondorengo, eta, beraz, Estatu berriko erregeak ezin zuen beretzat aldarrikatu Mekako jerifexerife titulua. Honela, titulua desagertu zen, etengabe existitu zena Islamaren hasieratik. Hau nolabait konpondu nahian, [[Toki Santuen Zaindaria]] izeneko titulu berria sortu zen, Saudi Arabiako erregearen irudiarekin lotuta doana.


Azken urtebetean ia 200 bizilagun galdu ditu Arrasateko udalerriak - Arrasate - Goiena.eus\nAzken urtebetean ia 200 bizilagun galdu ditu Arrasateko udalerriak\nUbane Madera 2008-01-11 12:40\nEstatistikako Institutu Nazionalak argitaratutako azken datuen arabera, oro har, zazpi urteotan, Gipuzkoak aldaketa izan du biztanle kopuruan: 2000n baino 15.000 biztanle gehiago bizi dira. Baina igoera ez da herri guztietan gertatu. Hain justu ere, Arrasate da estatistika horren barruan salbuespenetako bat: 2006arekin alderatuta, 196 bizilagun gutxiago dago.\nArrasateko Udalean egin dute egoeraren gaineko hasierako azterketa, eta hainbat arrazoi aurkitu dituzte bizilagunen jaitsiera esplikatzeko. Ino Galparsoro alkateak aditzera emandakoaren arabera, "azken urteotako arrazoi berak" dira, eta horietako gehienak ekonomia kontuekin daude lotuta: "Arrasaten jende dezente dago bigarren etxebizitza erosten duena, eta desgrabazio fiskalak direla medio, etxe hori erosi duten lekuan erroldatzen dira".\nEtxebizitzekin lotuta, baina, beste muturrean dauden bizilagunak ere badira, alkatearen ustez: "Inguruan edo ez oso urruti egon daitezke etxebizitza batzuk ez horren garestiak, eta beste batzuk horregatik joaten dira kanpora".\nBaina, etxebizitza arrazoiez gainera, badira beste batzuk Arrasatetik alde egiteko: ikasketak, erretiroa eta lana, adibidez: "Bere garaian beste herri batzuetatik lanera etorritakoak, erretiratzen diren heinean, jaioterrira bueltatu edo, behintzat, etxebizitza han dutenez, han erroldatzen dira batzuk. Eta gazte batzuk, kanpoan ikasten dutelako eta bekak edo dirulaguntzak direla medio, baita ere kanpoan erroldatzen dira. Eta badago laugarren multzo bat-edo: atzerritarrak. Hona etorri, beste leku batera joan… lanaren arabera ibiltzen dira".\nDatuok esku artean, bizilagun kopuruaren jaitsiera "kezkagarria" den arren, errelitatearen benetako isla ez dela uste du alkateak: "Tendentzia moduan, kezkagarria da, baina pentsatzen dut ez duela islatzen errealitatea. Hemen agertzen bada Arrasaten 22.116 pertsona bizi garela, nik uste dut gehiago bizi garela. Baina erroldaren tendentzia beherantz joateak kezkatu egiten gaitu. Ez da gure bokazioa geroz eta biztanle gutxiagoko herria izatea".\nEdozelan ere, urteotan ez dute lortu beheranzko tendentzia horri buelta ematea. Alkatearen ustez, "lagunduko luke norbera lanean eta bizi edo denbora luzeen pasatzen duen lekuan erroldatzeak, ez balu ekarriko diru galerarik eta horregatik kanpoan erroldatu beharrik ez balitz egongo".


Yemas de Santa Teresa in the Thermomix - Errezetak thermomixean\nHemen, Santa Teresa Thermomix-eko gorringoak prestatzeko errezeta uzten dizugu, postre goxoa, bere zaporeaz eta bere sinpletasunagatik maite dituzunak.\n1. Berriak Santa Teresa Thermomix-en\n2. Receta de Yemas de Santa Teresa en la Thermomix\n3. Thermomix-en Santa Teresa gorringoak egiteko osagaiak\n4. Santa Teresako gorringoak prestatzea Termomixan\nAvilakoa, Santa Teresa gorringoak liluratu ditu kontsumitzaileak, eskualde honetako turismoarekin lotuta egon arren, lurralde osora hedatu direla frogatzen dutenak, ez da batere ohikoa okindegietan aurkitzea. Espainia osoan\nBitxikeria gisa, Santa Teresako gorringoak ezagun egin ziren Ipar Amerikan, ontziratu ahal izateko modua iraultzea beharrezkoa zela denbora luzeagoan kontserbatzeko eta esportatzeko.\nZein prestatu dezaket gorringoekin? Burura etortzen zaigun berehalako erantzuna Yemas de Santa Teresa da eta etxean denok maite dugu.\nGozoki hau prestatuta dago, imajinatu dezakezuen moduan, arrautza gorringoekin eta azukrearekin, tenperatura kontrolatzea garrantzitsua da; horretarako, kobrezko katilu bat eskuz egina denean erabiltzen da, baina albiste ona da, Thermomix zoragarria da honetan zentzua, eta ez da beharrezkoa eskuz eskuratzea edo gure esku dauzkagun materialak baino gehiago erabiltzea eta estandarrak direnak, beraz, Santa Teresa Yemas-a prestatu ahal izango dugu konfiantzaz.\nEntzun sukaldea !, Santa Teresako gorringoak Termixixan egingo ditugu\nReceta de Yemas de Santa Teresa en la Thermomix\nMakes12 Servings Gela (3 pertsona)Erdia (6 pertsona)Lehenetsia (12 pertsona)Bikoitza (24 pertsona)Hirukoitza (36 pertsona)\nPreparación10 minutuGuztira10 minutu\nThermomix-en Santa Teresa gorringoak egiteko osagaiak\n50 gr ur-giroan\n100 gr azukre zuria (erregularra)\n50 gr beira azukrea\nSanta Teresako gorringoak prestatzea Termomixan\nEdalontziari azukrea normala, ura eta limoi azala zatitzen diogu. Thermomix 15 minutu / tenperatura varoma / koilara abiadura / ezkerreko txanda programatzen dugu.\nLimoi azala kentzen dugu eta nahasketa hau 10 minutu inguru geldi dadin uzten dugu.\nProgramatu Thermomix 8 minutuak / tenperatura varoma / abiadura 3 eta joan gorringoak banan-banan ongi integratzen direla zainduz, beharrezkoa izanez gero, gehitu minutu gehiago 1.\nEduki edukiontzi batean gure nahasketa eta jarri hozkailuan 5 orduz.\nPlaka batean, azukrea edo elur azukrea jarri eta pixka bat zabaltzen dugu.\nEskuetan olio pixka bat gehituz gorringoak atxiki ez daitezen, jadanik hotza den nahastearen zati txiki bat hartzen dugu koilara baten laguntzaz eta 2 edo 3 cm inguruko bola forma ematen diogu. Gure platerean jartzen ditugu azukre birziklatuarekin.\nEspero duten forma guztiak betetzen dituztenean, banan-banan ziurtatzen dugu azukre birrinduaz erabat estalita daudela, eta paperean edo labean paperean jarri.\n30, 2021 5-en: 04 pm-n\nGozagarria dirudi! Zenbat irauten dute hozkailuan?\nEkaina 7, 2021 5-en: 07 pm\n2 aste inguru\nYemas de Santa Teresaren nutrizio balioak Thermomix-en\nHornitze tamaina 15g\nKategoriaGozokiak eta postreakSukaldeaEspainiako, MediterraneokoTags# azukrea, # azúcarglas, #huevos, #yemas


Marrazkilariak sarean | Martech Zone\nOsteguna, iraila 7, 2006 Igandea, urria 4, 2015 Douglas Karr\nNormalean ez dut hau egiten. Hala ere, nire tranpa handia itxita edukitzera behartuta sentitzen naizen zenbait alditan besterik ez dago. (Nire lagunek eta lankideek aitortu nahi nukeena baino askoz gehiago gertatzen dela esango dizute). Hemen doa ...\nBart nire webgunea Blaugh gehigarriarekin jantzi nuenean, oso lasai egon nintzen aurkikuntzarekin. Egia esan, Blaugh aurkitu dut blogeko marrazki bizidunen Googling batzuk eginez. Nire webguneak umore pixka bat behar zuen ... bai, nire xelebrekeriaz haratago ... beraz, askotan aldatzen zen marrazki biziduna gehigarri ona izango zela pentsatu nuen.\nImajinatu izugarrikeria nire Google-ko emaitzekin hau gertatu zenean:\nNire blogean aurrebista txiki bat jarriko nuke, baina irudiko nonbait copyright bat dela uste dut. Mesedez, bisitatu ... gutxienez Smaugy, Office Aingula ezagutzera. Ez dut hau osatzen.\nEz dut gehiago esango. Ohera joango naiz orain. Egun on.\nInternet Explorer: irudiak webean oinarritutako HTML editorearen tamaina aldatzea\nSep 10, 2006 9: 50 AM\nStrong Bad da gogokoena, baina aitortu behar dut denbora asko daramatela gunean egon ez naizela!\nSep 10, 2006 5: 07 PM\nEz nago ziur zer dagoen tristeagoaz:\na) Norbaitek pentsatzen du jendeak horrelako marrazki bizidunak nahi dituela\nb) Norbaitek bere zerbitzuak erabiltzen ditu benetan?\n(2005az geroztik negozioak egiten dituzte ...)


Aste Santu eta inauterien egutegi mugikor aldakorraren azalpena Sustatu.eus - Teknologia albisteak\n2022-01-16 : 12:41\nGaur hasten delarik Zuberoako maskaraden zikloa Atharratzen (egutegiaz informatu genuen hemen), bere egutegia nolabait inauteriaren zikloarekin lotua dago. Eta hau, halaber, elizaren Pazkoako egutegi liturgiko mugikorrarekin. Zeren baita kalkulatzen da? Horretaz ere Dantzan.eus-ek informatu zuen bere garaian, eta hona ekarriko dugu gogorakizuna.\nData mugikorrak dituen ziklo honek ez bakarrik hartzen ditu inauteriak eta Aste Santua, baita gero ere egiten diren ospakizun batzuk, Euskal Herriko beste jai eta tradizio batzuekin lotuak.\nGuztiaren gakoa Pazko igandea da. Igande horretatik, aurretiazko egunak kontatuz kalkulatzen dira beste datak. Noiz da Pazko-igandea? Ba, udaberriko lehenengo ilargi betearen ondoko lehen igandea izan ohi da Pazko-igandea.\nPazko igandetik atzerantz 40 egun kontatu (baina igandeak ez dira kontatzen!) atzera egin eta hor Garizumaren hasiera izaten dugu, Hausterre izeneko asteazkena (Hauts-eguastena ere bai bizkaieraz). Eta hausterre aurreko egunak (ostegunetik asteartera) dira inauteri kanonikoen egunak.\nAurten inauterien hasiera ofiziala, eta ondoren kateatzen den Aste Santua honela geratzen da, beraz:\nOstegun gizen, Eguen zuri edo Lardero eguna, inauteri gehienen hasiera, otsailak 24.\nInauteriko asteartea, jaien azken eguba, martxoak 1.\nGarizumaren hasiera, Hausterre, martxoak 2.\nErramu Igandea, apirilak 10.\nOstegun Santua, apirilak 14\nPazko Igandea (eta Aberri Eguna), apirilak 17.\nPazko Igandearen ondorengo egun batzuk ere kalkulu honen arabera egiten dira. Mendekozte Pazko igandetik 50 egunera da, eta hura bezalaxe beste egun parea ere dantzan izaten dira egutegian:\nJaunaren Igokundearen eguna, maiatzak 26\nMendekozte eguna, ekainak 5. (hau ere Mendekozte Pazkua deitu, eta Pazkuak ere ospatzen dira egun mugikor honen bueltan, herri batzuetako jaiak hala mola Muxikan edo Bergaran)\nGorpuzti eguna, ekainak 16.\nIlustrazioa, Arantzazuko Egutegiaren orri zahar batzuk, blog honetatik atera dugu.


Olentzero eta Mari Domingiren mezu bat - Txingudiko Gurasoak\nOlentzero eta Mari Domingiren mezu bat\nKaixo denoi, Olentzero naiz.\nDakizuen bezala datorren Abenduaren 24ean Ikastolako Guraso Elkarteak antolatuta kantatzera aterako zarete.\nEsan didate hitzordua 16:30tan izango dela Pio XII plazan. Bertatik Luis Mariano, Zabaltza plaza eta Kolon pasealekuan barrena Oiasso Museora hurbilduko zarete Urdanibia plazan bukatzeko . Han 19:30ak aldera TXOKOLATADA izango duzue.\nAbenduraen 17an entsegu bat egingo da Palmera-Monteron arratsaldeko 7,O0tan.\nAnima zaitezte! Laster arte…\n(Covid 19 dela eta, babes neurriak errespeteatu mesedez)\n691 397 577 info@txingudikogurasoak.eus\nLege Oharra Baldintza Orokorrak HH-LH DBH\n© 2022 Txingudi Ikastolako Guraso Elkartea


ESTREINALDIAK Abuztuak 4: Atomikoa, Transformers: Azken zalduna, Abracadabra, Bizidunak osatu... — Zinema Uneak\nESTREINALDIAK Abuztuak 4: Atomikoa, Transformers: Azken zalduna, Abracadabra, Bizidunak osatu... ESTREINALDIAK Abuztuak 4: Atomikoa, Transformers: Azken zalduna, Abracadabra, Bizidunak osatu... http://www.zinemauneak.eus/albisteak/estreinaldiak-abuztuak-4-atomikoa-transformers-azken-zalduna-abracadabra-bizidunak-osatu http://www.zinemauneak.eus/albisteak/estreinaldiak-abuztuak-4-atomikoa-transformers-azken-zalduna-abracadabra-bizidunak-osatu/@@images/image\nZinema Uneak - 2017-08-03T21:04:49+02:00\nOstiral berri bat eta estreialdi sorta berria ere. Akzioa, abentura, komedia, drama, historia,... denetarik: Atomikoa, Transformers Azken zalduna. Mountaukera itzulera, Bizidunak osatu, Abracadabra,... Ikusle ezberdinentzako aukera ezberdinak.\nZineman zein ikusiko duzuen hobeto aukeratzeko, hemen dituzue estreinaldi garrantzitsuenen daturik esanguratsuenak (informazio gehiago fitxa bakoitzean):\nFilmaren fitxa (euskaraz)\nGerra Hotzan, MI6 agentziako agente sekretu bat Berlinera joango da kide dituen beste agente batzuen bat-bateko hilketak ikertzeko.\nEspioak, Gerra Hotza eta Berlingo harresia protagonistak Charlize Theronen lan berrian. Akzioa non nahi eta istorio entretenigarri bat lan nabarmen honetan. James McAvoy, Sofia Boutella eta John Goodman ere ikusiko ditugu. Dudarik gabe, uda arratsalde/gau bat zineman gozatzeko aukera bikaina.\nTransformers: Azken zalduna\nGizakiak erdian dituen Decepticonen eta Autoboten arteko guda ez da amaitu. Optimus Primek Cybertron planetara bueltatuko da, dena suntsituta dagoela ikusteko soilik. Nola konpondu? Iraganera bidaiatuz, Lurrean mende askoren zehar gordeta egon dena berreskuratzeko..\nTransformers: Iraungitze aroa filmaren jarraipena, Azken zalduna saga honen bosgarren filma da. Kritika gogorrak jaso dituen arren, zinemetan ez du hain ibilbide kaskarra izan. Ez da film bikain bat, baina Transformers eta Michael Bayren zaleak gozatuko dute seguru.\nHiru lagun itsasoan surf egiten daude. Ordu batzuk geroago, etxerako bueltan, istripu bat izango dute. Havreko ospitalean Simonen bizitza kolokan egongo da. Bitartean, Parisen emakume batek, bizirik irauteko, transplante baten zain dago.Patagoniako langileburu zahar bere lana galtzen du. Bere lekua langile gazte batek hartzen du. Aldaketa ez da batere erraza izango bientzat. Elurra helduko da eta dena zuriz estaliko da, lekua bakartuz. Bakoitzak bere moduan neguari aurre egingo dio.\nIstorio gogor eta hunkigarria film frantsez honek aurkezten duena. Bizitza eta heriotzaren arteko gatazka, hiltzearen eta bizirautearen arteko lotura. Oso lan interesgarria, kontakizun eta hausnarketa sakonak bilatzen dituzten ikusleentzako aproposa.\nCarmen eta Carlos Madrilgo kanpoaldean bizi den bikote bat da. Carmen, etxeko andre langile bat. Carlos, Real Madril taldearen zale amorratu bat. Eguneroko ohikeriari etsita, bilobaren ezkontzan euren bizitza hankaz gora jarriko da. Pepe lehengusuak egingo duen hipnosi ikuskizun batean Carlos parte hartuko du, hurrengo goizean, ez ohiko gauzak egingo dituelarik. Zer gertatu den ikertzen duen bitartean, Carmen bere senar "berriaz" maitemintzen hasiko da.\nPablo Berger bilbotarraren lan berria. Antonio de la Torre, Maribel Verdu eta Jose Mota protagonistak komedia ero honetan. Komedia bat baina beldurrezko eta thriller ukituekin. Dibertigarria eta interesgarria, lan bitxi eta ezberdin bat.\nAste honetan gainera film historiko bat, Erregearen erabakia, eta komedia intresgarrii bat, Montuakera itzulera. Beste estreinaldi hauen inguruko informazioa hemen aurkitu dezakezue: fitxak, trailerrak euskaraz, argazkiak,... Ondo pasa!\nCharlize Theronen lan berria: Atomic Blonde, etengabeko akzioa\nMichael Bayren Transformerrak bere abentura berriaren behin betiko trailerra zabaldu dute\nSuperbowl iragarkiak: Karibeko Piratak, Fast&Furious, Galaxiako zaindariak, Logan,...\netiketak: Estreinaldiak Abuztuak 4 Atomikoa Transformers: Azken zalduna Montaukera itzulera Abracadabra Bizidunak osatu Erregearen erabakia\nNegua: Gizona bere bakardadean\nSpider-man Homecoming: Seigarrenean ituan jo dute, armiarma gizonaren inguruko filmik onena\nTanna: Arau guztiak apurtu zituen amodio istorio arrotz bat\nTransformers - Azken zalduna: Zaleentzako soilik pentsatutako pelikula bat


Zentro hipikoa egiteko eskaera - Arrasate - Goiena.eus\nZentro hipikoa egiteko eskaera\nUbane Madera 2008-06-09 17:51\nAstelehenerokoarekin jarraituz, gaur hitzordua du udal gobernuak batzarra egiteko (15:00etan hasita). Eta aurreikusitako gaien artean bada bat kurioso samarra, edo sikiera, ez ohikoa; izan ere, eskaera bat jaso du Hirigintza Sailak zentro hipiko bat jartzeko proiektua proposatzen.\nHorrekin batera, herritar eta herriko elkarte eta talde askorengan eragina izango duen puntu bat landuko dute; diruekin lotutakoa da, izan ere, 2008 urterako ezarri dituen dirulaguntza programen deialdi irekia onartzea aztertuko du udal gobernuak, Ogasun Batzordeak proposatuta.\nEta joan den astetik datorren gai bat ere landuko dute. Kasu horretan, udal azokarekin lotutakoa. Joan den astean iragarri genuen zela udal azoka zela birmolda daitekeen aztertzeko ikerketa lana egin gura duen Arrasateko Udalak. Bada gai hori mahai gainean geratu zen joan den asteko batzarrean, zalantza batzuk argitze aldera. Eta hain zuzen ere, gaurko batzarrean landuko dute atzera ere gai hori.


Data honetako argitalpenak ikusgai: June, 2015\nekaina 21, 2015\nArtiga de Lin 2014-06-28\nLeku batzuetara iristen zarenean badakizu leku hori bakarra dela. Hitzak ez dira ateratzen. Egin dezakezun bakarra da ingurura begiratu, besoak ireki, airea hartu eta sakon arnastu. Aire garbia arnastu. Leku hauetako edertasuna izugarria da, argazki kamara ahazten duzula, izan ere, bertan zauden minutu bakoitza aprobetxatu nahi duzu. Amets bat baliran bezala, leku hauek ez dirudite mundu hontakoak.\nArtiga de Lin-en hori gertatzen da. Gezurra dirudi Vielhatik kilometro gutxira, Val d'Aranen bertan, 1.500 metrotara inguru hau existitzen dela. Erraz iristeko leku ederrena bezala izendatuta dago.\nBi mila urte ondoren\nekaina 06, 2015\nSegoviako akueduktua 2011-02-19\nErromatarrek ingeniari oso onak izan ziren. Haiek egindako hainbat obrek historian zehar iraun dute, inguratzen dutenari inmune balira bezala. Segoviako akueduktua horren adibidea da, estatuko ingenieri erromatarren obra zibil garrantzitsuenetarikoa.\nObra hauek bereziak egiten dutena argamasarik gabe eraikitzen zituztela da. Granitozko harlanduak andamioen bidez modu perfektuan jarrita, zutabeak eta arkuak egiten zituzten eta behin andamioak erretiratuta arku perfektuak gelditzen ziren. Arku hauek denboran zehar mantentzea lortu dute. Lurraren inperfekzioei ingenieri soluzioak bilatzen zieten erromatarrek.\nAkueduktuaren eraikuntzaren prozesua. 3D irudia Blenderren egina.\nAkueduktuak, latinezko aqueaductus hitzatik, ura menditik hiriraino eramateko obra zibilak ziren. Garai hartako ingenieri lorpen garrantzitsuena izan zen.\nAkueduktuaren errekreazioa 3Den egina, Blenderren.\nEta ez bakarrik garai horretan, izan ere, duela bi mila urte baino…